Stort data-setup giver pote for fynsk bureau: Bedst af alle til at få indblik i, hvad forbrugerne vil have | fyens.dk\nRichard Wraae er administrerende direktør i Step, som har hovedsæde i Odense.\n11 jan. 2022 kl. 16:30\nDet kun fem år gamle kommunikationsbureau, Step, er landets bedste inden for sin branche, når det handler om at have indsigt i forbrugernes behov og vaner. Det fremgår af en årlig undersøgelse, lavet af MyResearch, af landets bureauer.\nStep, der er en del af Jysk Fynske Medier, har også pæne placeringer i to andre kategorier i undersøgelsen. Step er næstbedst, når det handler om fleksibilitet og agilitet, som det hedder, og bureauet vurderes som tredjebedst, når det gælder digitale kompetencer.\nSamlet set har Step taget et ordentligt skridt op af listen, når alle parametre lægges sammen, idet det fynske bureau er hoppet fra en samlet 25.- til en 15.-plads. Det gør bureauet til årets højdespringer på listen, en betegnelse, der altid bliver nikket anerkendende til i branchen.\nFremgang for ottende år i træk\nEndnu bedre placeret ligger et andet fynsk bureau, Nørgård Mikkelsen, som indtager en samlet 4.-plads - en forbedring på tre pladser i forhold til sidste års analyse.\nNørgård Mikkelsen er eneste fynske bureau i Top 10, hvor de tre øverste er de samme tre som for et år siden - og i samme rækkefølge med nr. 1 nævnt først: &Co., Hjaltelin Stahl og Kunde & Co.\n- Vi har i disse årlige analyser været på en nærmest uafbrudt image-optur siden 2014, hvor bureauet var nummer 25, og til i dag, hvor bureauet nu rykker ind i top fem. Det er ret enestående, fremhæver bureauets adm. direktør, Kasper Kjærsgaard Jensen.\nAdm. direktør Kasper Kjærsgaard Jensen noterer, at bureauet får en højere placering i analysen over landets bedste bureauer for ottende år i træk. PR-foto: Nørgård Mikkelsen\n- Dermed er vi altså ud over at være landets fjerdebedste også det klart bedste bureau med hovedkontor uden for hovedstaden, og det er vi selvsagt meget glade for, tilføjer han.\nSvar fra 884 kunder hos 53 bureauer\nResultaterne i analysen baserer sig på svar fra 884 marketingansvarlige hos de 63 deltagende bureauers kunder. I en anden del af analysen har kun kunder hos Step svaret på, hvordan de ser på bureauet, og her kommer Step ud på en fjerdeplads, når det handler om kundetilfredshed.\nMens Nørgård Mikkelsen har været i branchen siden 1967, grundlagt af Ove Nørgaard Mikkelsen, er Step som nævnt en af de nye i klassen med kun fem år på bagen og skabt i vore dages digitale tidsalder.\nStep betegner sig selv som et kommunikationskollektiv, der tror på data og mennesker. Der er investeret omkring 40 mio. kr. i et data-setup, som giver adgang til den digitale adfærd hos fire ud af fem danskere.\n- Alle kan indsamle data, mange kan også bearbejde dem, så vi skiller os ud ved, at vi formår at bruge resultaterne af analyserne til at aktivere de rigtige, kreative løsninger hos vore kunder, siger Steps adm. direktør, Richard Wraae.\nBureauet beskæftiger godt 140 medarbejdere, de fleste i hovedsædet i Nedergade i Odense, resten på kontoret i København.\nNørgård Mikkelsen har omkring 70 ansatte, langt de fleste på hovedkontoret i Englandsgade på Odense Havn, resten på kontoret i København.


Ålandsøerne - Spademanns Leksikon\n(Omdirigeret fra Åland)\nMotto: Er vi omgivet af søer eller øer?\nNationalmelodi: Ro, ro, ro, din båd, over den botniske bugt...\nIngenting. Slet ingenting. Absolut ingenting.\nStørste by (For lille til at blive nævnt)\nOfficielle sprog Ålandsøernesk. (Men i virkeligheden bliver der kun brugt røgsignaler)\nEnhver sin egen lykke fisker\n•Overgivet til russisk fyrste\n•Oprettelse af minoritetsø Fra Sverige\nReligion Nordisk mytologi\nBefolkning No clue? Måske 1, måske 100?\nAreal Et gæt?\nBefolkningstæthed Ha. Langt, langt væk\nGæt Lidt under 20 km2 land\nProcent vand 99 %\nKendingsbogstaver (båd) Ä xx\nInternetadresse Ingen forbindelse\nÅland er en samling øer med svenske fiskere under finsk styre, selvom de alligevel gør alting selv.\nÅland indeholder over 70% af den svensktalende befolkning i Finland.\n1.2 Over til Finland\nØerne var fra 3000 f.Kr til 400 efter befolket med urjægere, som ikke nåede at komme væk da øen delte sig fra fastlandet. De døde, da de fandt ud af at de manglede noget. Så gik den ind til videre i glemmebogen.\nMen mens en stor del af det 8. århundredes svenskere tog en lang tur over på den anden side af Finland for at finde prostituerede lykken, var der nogen, der havde set sig vandvejen. Det skulle de aldrig have gjort. De kom til nogen øer, som de troede var deres mål, så de byggede straks bådene om til huse for at undgå en mulig told på husbåde i dette fremmede land. Der gik et par dage, før de fandt ud af, at de var endt på en eller anden kedelig ø uden nogen form for lykke, andet end fiskeriet. Og andet behøver en rigtig fisker ikke. Ellers var den svenske regering (som dengang også herskede over Finland) selvfølgelig glad for at udvide riget.\nOver til FinlandRediger\nEn dag i 1808 erklærede Sverige krig med nogen omkringliggende lande. Det eneste der sker, er at Sverige taber Finland inkl. Ålandsøerne til Rusland. Beboerne på øen begynder at hade krig og totalt forbyder det. Senere erklærede Finland sig selvstændigt og det ville Åland også, så de lavede en eller anden lagkageting, men Finn beholdte alligevel styringen. Det har dog gået lov til at bestemme så længe det også gør som Finland siger, og de kan på grund af sprogforskellen stadig ikke kommunikere på den måde.\nStørstedelen af indbyggerne bor på den samme ø, selvom der i alt er over 6000 forskellige. Det er sandsynligvis, fordi der er mest plads på den ø. Ellers er der ingen bjerge, et uforanderligt klima og nogen steder upyntede juletræer og det giver i alt en ret kedelig oplevelse.\nÅlands øer er delt op i forskellige kommuner. De er ofte opkaldt efter en person eller vigtig bygning. Vi har oversat her:\nBrändö Brandø Her ligger brandstationen.\nEckerö Hjørneø Kanten af Åland. Turisterne kommer forbi men drejer væk igen. Ligesom et hjørne. Her plejer turisterne dog kun at komme én gang.\nFinström Fin strøm Her ligger det eneste fungerende elværk.\nFöglö ? Så forståeligt er svensk heller ikke...\nGeta Gerda Vaskekonen.\nHammarland Hammerland En slags Elgiganten med isenkræm.\nJomala Yo, maler/Jehova Kvarteret med de fleste Jehovas Vidner, der arbejder som malere, fordi sådan nogle aldrig tager en ordentlig uddannelse.\nKökar Kødkar Tidligere hjemsted for kannibaler. Man håber ihvertfald de er væk.\nLemland Lemland Dét er hvad man kan kalde for en ordentlig sexlegetøjssbutik!\nMariehamn Ham dér Marie En kønsskiftet version af hende den lækre fra parallelklassen.\nSottunga Snotunge Den her siger nærmest sig selv: Et børnehospital!\n↑ Selvom der sandsynligvis er meget han godt kunne tænke sig.\n↑ Men så mange er der heller ikke, der går op i naturen\n↑ Det var måske ikke så smart at lægge den længst væk fra resten.\nHentet fra "https://spademanns.org/index.php?title=Ålandsøerne&oldid=123803"\nSidst redigeret den 19. august 2014, klokken 06:55\nDenne side blev senest redigeret den 19. august 2014 kl. 06:55.


TalentMatch | Virksomheder |\nTalentmatch er en anderledes rekrutteringsvirksomhed\nHos TalentMatch matcher vi ledige talenter i Region Midtjylland med virksomheder. Vi kan hjælpe jeres virksomhed med at finde ud af, hvor I har brug for hjælp, og hvordan I udnytter den hjælp i kan få bedst.\nHos TalentMatch finder og skaber vi kontakt til kvalificerede ledige. Herefter screener vi dem, så vi kender deres kompetencer og udviklingsmuligheder. Det betyder, at vi meget hurtigt, præcist kan finde de kandidater, der passer til jer og jeres virksomhed.\nTalentMatch er et tilbud fra Jobcentret i kommunen, og derfor er lønomkostningerne i de 13 uger 100% dækket.\nVi matcher jer med de bedste kandidater\nKandidaternes CV ’er sendes til jer og kan I se potentialet, afholder vi match-møder, hvor I møder hinanden.\nNår vi har valgt den rigtige kandidat, får I sammen 13 uger til at få afprøvet samarbejdet. Det giver jer en mulighed for at afprøve kompetencerne og mulighederne hos kandidaten, og omvendt også kandidaten en mulighed for at finde sin plads i jeres virksomhed.\nI løbet af de 13 uger, skal kandidaten til 4 workshops hos os, hvor vi klæder kandidaten på, til at give jer og jeres virksomhed mest mulig værdi.\nVi følger kandidaten gennem hele forløbet, og arbejder for at give både jer og kandidaten de bedste betingelser for det rigtige match.\nRing til Michael Reinholdt på 2424 5577 og hør om dine muligheder for at blive matchet med den rigtige kandidat.\n“Jeg er blevet blæst omkuld af professionalisme, gensidig forståelse og et imponerende drive.”\nKommunikationschef hos Sekoia.\nBliv ringet op og hør mere om hvordan vi kan hjælpe jer


Nygade 20, 9700 Aalborg-Brønderslev | Thorkild Kristensen\nAdresse på ejendom der skal vurderes:\nNygade 20-24, 9700 Brønderslev\nNygade 20, 9700 Aalborg-Brønderslev\nEjendommen er særdeles velbeliggende på det centrale handelsstrøg i Brønderslev. Midt i gågademiljøet og med adgang til ejendommen fra de gode parkeringsmuligheder på Peder Møllers Plads ligger Nygade 20-24. Den gode, attraktive beliggenhed betyder stor synlighed for ejendommens erhvervslejere.\nEjendommen har en god lejerspredning og består af 2 erhvervslejemål og af 4 boliglejemål. I stueplan er lejemålet Nygade 20 udlejet til en modebutik der disponerer over 195 m² butik, velfærdsområde og lager. Nygade 24 er udlejet til Brunø Beklædning som driver tilsvarende butikker i flere andre nordjyske byer. Lejemålet er på ialt 277 m² og består ligeledes af stort butikslokale samt velfærdsområde og ca. 33 m² lager. Lejemålet har indgangsparti fra såvel gågaden som fra Mejlstedgade.\nEjendommen har 4 velindrettede boliglejemål fra 88 m² op til 98 m². Alle lejligheder har store lyse køkkener med god spiseplads og for 3 af lejemålene er der udgang til østvendte terrasser. Lejlighederne har desuden gode, store bademiljøer med vinyl på gulvene og lyse klinker på væggene. Opholdsrummene er reelle med gode lysindfald. Alt i alt 4 rigtig gode og attraktive lejligheder.\nEjendommen er beliggende yderst centralt i Brønderslev. Byens centrale handelsliv ligger stort set indenfor en radius af 300 m. og her ligger Nygade midt i orkanens øje. Fra ejendommen er der desuden kun få hundrede skridt til banegårdspladsen, hvorfor ejendommen tiltrækker lejere, der pendler til hhv. Aarhus og Hjørring.\nEjendommen er delvis afskrivningsberettiget og det vurderes, at der er en del lejereserver i ejendommen.\nT: 96 31 60 00\nJægergårdsgade 76A, 1. lejl. 2\nT: 86 19 80 80


340-1201 Blåbærhaven 19, 2. tv. - Stor lys ejerlejlighed med vestvendt altan - RealMæglerne\nBlåbærhaven 19, 2. tv. 2980 Kokkedal\nStor lys ejerlejlighed med vestvendt altan\nDenne skønne 2. sals ejerlejlighed er lige til at flytte ind i\nBeliggende i sund ejerforening med unikke fællsesfaciliteter såsom swimmingpool, sauna, fællesvaskerier, motionsrum mv. får du her en ejerlejlighed på hele 90m2.\nLejligheden indeholder entré med indbygget skab, børneværelse, stort.. Læs mere...\nLejligheden indeholder entré med indbygget skab, børneværelse, stort forældreværelse med godt lysindfald og indbygget skab, flot badeværelse med lyse klinker og bruseniche, stor lys opholdsstue med spiseafsnit samt direkte adgang til den store vestvendte altan med udsigt til det grønne fællesareal, hustage mv. Ydermere er der i lejligheden et pænt og moderne spisekøkken hvor flere af hvidevarerne er udskiftet til helt nye. Desuden har du brugsret til dit eget kælderrum.~\nDet lokale indkøbscenter er en lille gåtur herfra, og du kan let komme til knudepunktet Kokkedal st., hvorfra der er adskillige buslinjer samt Øresundstoget, der kan transportere dig til hhv. Helsingør og København. Ring og bestil en fremvisning allerede i dag... Læs mindre...


Automatisk ændring af adgangskoder\nFunktionen til automatisk ændring af adgangskoder i Password Manager understøtter automatisk ændring af adgangskoder til flere websteder, uden at du skal forlade appen. I øjeblikket understøtter funktionen til automatisk ændring af adgangskoder websteder som Google, Facebook, Amazon, Twitter, LinkedIn, Costco, PayPal, Yahoo og Wikipedia.\nDu må ikke lukke fanen eller åbne indholdet i fanen, mens adgangskoden ændres automatisk. Du må ikke skifte fane, da det kan forstyrre den automatiske ændring af adgangskoden.\nHvornår kræver den automatiske ændring af adgangskoden brugerens indgriben?\nHvis totrinsbekræftelse er aktiveret for en login-side, skal du angive de relevante oplysninger på login-siden, før du kan bruge funktionen til automatisk ændring af adgangskoder.\nHvordan fungerer automatisk ændring af adgangskoder?\nFunktionen virker på den måde, at den logger direkte på webstederne og genererer en sikker adgangskode på dine vegne. De nye adgangskoder genereres lokalt af Password Manager og overføres via en sikker metode. De nye adgangskoder gemmes i Norton Password Manager-boksen, som kun du har adgang til.\nDer vises en grøn overskrift på fanen, når funktionen til automatisk ændring af adgangskoder har opdateret adgangskoden til et websted.\nDer vises en rød overskrift på fanen, hvis funktionen til automatisk ændring af adgangskoder ikke kan opdatere adgangskoden til et websted.\nNår adgangskoden er blevet ændret automatisk, burde du kunne se et højere procenttal for adgangskodens styrke. Sikkerhedskontrolpanelets klassificering bliver også højere, når adgangskoden er blevet ændret automatisk.\nHvad er kategorien Arkiveret login?\nKategorien Arkiveret indeholder to forskellige typer logins.\nNår funktionen til automatisk ændring af adgangskoder ændrer din adgangskode, gemmes der samtidig en sikkerhedskopi af din gamle adgangskode. Disse logins navngives som følger: <websitename> Autochange-backup <dato klokkeslæt>.\nHvis der opstår en fejl i funktionen til automatisk ændring af adgangskoder efter et forsøg på at ændre en adgangskode til et websted, gemmes et sådant login sammen med den nye adgangskode og navngives som følger: <websitename> Autochange Fail <dato klokkeslæt>.\nDu kan slette disse logins, hvis du ikke har brug for at gemme de gamle adgangskoder.\nSidst ændret: 31/10/2018


Mailkorrespondancen - Jens Romundstad\nForside Mennesker Jens Romundstad: Biker Jens er død\nJens Romundstad: Biker Jens er død\nDe fleste kender ham som Biker Jens, men Jens Romundstad har forlængst slukket for respiratoren for den rå rocker fra første Robinson Ekspedition i 1998. I virkeligheden var Biker Jens en rolle… et velgennemført stykke personlig branding, som han her opfordrer læserne til at turde kaste sig ud i, for at nå personlige mål. Jens Romundstad er så meget mere end Biker Jens var. Civiløkonom, handelsskolelærer, tidl. kommunalpolitiker for Venstre – og nu salgsdirektør i FAKTA. Han havde kun 5 minutter i sin travle hverdag, men [et cetera] magazine fik ham til at blive lidt længere i denne måneds ”mailkorrespondance”.\nFra: Jeppe Søe [red@1cetera.dk]\nTil: Jens Romundstad\nDato: 27/04-13 – KL. 07.10\nTak for din tid. Selvom du er prisbelønnet HR-direktør, byrådsmedlem og tidligere handelsskolelærer, kender de fleste dig stadig som en biker, der med rå bandeord og svulstig retorik rendte rundt på en ø for at blive Robinson. Hvem er Jens af de roller?\nFra: Jens Romundstad\nTil: Jeppe Søe [red@1cetera.dk]\nDato: 27/04-13 – KL. 21.21\nSkulle lige lægge unger, har dem alene. Karen er for første gang i hundrede år i byen med nogle veninder.\nDu lægger hårdt ud med ren eksistentialisme? Af de roller du nævner genkender jeg vel højest noget jeg HAR været.\nDet er rigtigt jeg var afsted på hele to Robinsonture. En slankekur der kan anbefales. Jeg var kun handelsskolelærer i et par år, men det hænger stadig godt fast i folks bevidsthed tror jeg. Nok mest fordi det arbejde var lidt skævt i forhold til det image jeg blev kendt for.\nOg byrådsmedlem var jeg kun i en enkelt periode. Det passer skidt til karriere og børn, skal jeg hilse at sige. Til gengæld er klicheen om kendte der går ind i politik på plads. Alle udlever forskellige roller samtidig, og skifter dem undervejs i livet. Jeg har iøvrigt skiftet mit job som HR Chef i fakta ud med salgsdirektør i samme skønne organisation. Kommer iøvrigt ofte til Ålborg. Super by. Alene Sigurd Müllers Vinhandel er turen værd.\nDato: 28/04-13 – KL. 04.58\nSelvfølgelig lægger jeg hårdt ud. Der er jo ingen grund til at spilde spalteplads på almindeligheder, når man har at gøre med dig\nNår jeg helt bevidst kalder de mange Jens’er for roller, er det jo fordi jeg ved, at den, som de fleste kender, netop VAR en rolle. Personlig branding i højeste potens.\nDa der var casting på første Robinson nogensinde skabte du bevidst og gennemtænkt Biker Jens for at….hvad?\nDato: 28/03-13 – KL. 08.50\nFor at nå et mål. Og mit mål dengang var at komme med på Robinson. Det var nemt at regne ud, at flere tusind ansøgere ville gøre det svært at komme med, med mindre jeg formåede at positionere mig i forhold til alle de andre. Det gør man gennem branding. Jeg gør i hvert fald.\nDet kan sikkert virke højrøvet, at jeg omtaler Biker Jens som en anden person, en karakter. Jeg er jo ikke skuespiller. Men man bør se det som en rolle, eller måske mere præcist en toning og kombination af karakteristika. Jeg tror det er lettest at forstå kraften af personlig branding ved først at tænke i almindelige produkter. Vaskepulver, flødeis eller et saml selv legehus. Når producenten udvikler et produkt har man først forsøgt at forstå målgruppen. Hvad ønsker forbrugeren? Hvis man kan designe et produkt der rammer behovet og desforuden kan overraske med “noget ekstra”, der skaber en følelse af merværdi eller ekstra nytte, så har man skabt et vinderprodukt.\nOg så er jeg sikker på at Ålborgenserne allerede rynker på næsen og tænker at jeg er lige i overkanten ved at kalde Biker Jens, og derved delvist mig selv, for et vinderprodukt\nMen det er et faktum at jeg (og også dig selv Jeppe, din beskedne satan) brugte/bruger personlig branding til at indfri de mål jeg sætter mig. Ikke kun i forhold til Robinson, men generelt i mit liv.\nDato: 28/04-13 – KL. 09.31\nAalborggensere rynker mest på næsen over folk, der staver Aalborg med Å. Så der må du lige forstå målgruppen bedre\nSom du ved, er jeg optaget af personlig branding og holder foredrag om det. Grunden er den simple, at også jeg mener vi spiller roller og kan iscenesætte os selv fra naturens side til at positionere os. Når jeg er optaget af Biker Jens – og dermed af din historie – er det fordi du var den første (og måske den eneste endnu) i reality-verdenen, der har brugt mediet, fremfor at blive brugt. “Biker Jens = Løgn = XX millioner” husker jeg du har sagt. Alle os der kender dig, altså ham indeni, ved jo, at du ikke primært er ham, der render rundt og råber af en ged på en ø – men brugte mediet til et større formål.\nPrøv at fortælle præcist hvad du tænkte og gjorde, da du så at vi på TV3 søgte deltagere til den første reality-udsendelse nogensinde på dansk TV. Jeg mener nemlig både dine tanker og det du gjorde er en tanke værd for seerne – og læserne…\nDato: 28/04-13 – KL. 20.05\nJeg husker tydeligt hvor og hvornår jeg så artiklen i Ekstra Bladet, der med store typer fortalte om (brandede) konceptet Robinson. Og jeg husker min reaktion. Den der vidunderlige iver. Jeg tændte vildt på Robinson Ekspeditionen som oplevelse og udfordring. En art manddomsprøve, måske. Jeg vidste med det samme at jeg ville med. Hvor meget ville jeg kunne klare? At der var TV på betød ikke så meget. Det satte det måske mere på spidsen for mig. Hævede indsatsen. Men jeg kan af et ærligt hjerte sige og skrive, at jeg søgte om at komme med for at få oplevelsen. Det havde intet med at blive kendt at gøre.\nOg hallo: Ingen kendte noget til hverken Reality eller Robinson. Ingen, absolut ingen, havde forestillet sig, at det blev et program, der lagde nationen øde om mandagen, og at deltagerne derved fik den vildeste eksponering. Men jeg ville med, og måden man kom det på var via en ansøgning. På Handelshøjskolen havde jeg lært en masse om klassisk markedsføringsteori og forskellen på at brande f.eks. et nyt vaskepulver eller sig selv er minimal. I hvert fald i teorien. Kan du huske AIDA modellen? Attention, Interest, Demand, Action. Jeg brugte det på mig selv. Jeg skulle via min ansøgning skabe en opmærksomhed, helst en positiv opmærksomhed, der gjorde at jeg som kandidat “stak ud”. Opmærksomheden skulle skabe en decideret interesse hos den caster der havde det tunge job at læse alle de mange ansøgninger igennem. Det handler om at komme i den rigtige bunke fra start. Interessen skulle efterlade en efterspørgsel, og den efterspørgsel skulle i sidste ende med en positiv reaktion. Købet af mig som produkt. Som med vaskepulver. Hvis etiketten og indpakningen ikke skaber en reaktion i dig, går du som forbruger videre langs rækkerne af andre produkter. Og tager et du synes er bedre. TV3 var forbrugeren. Og var ude for at shoppe 16 realitydeltagere. Jeg tænkte mig grundigt om inden jeg begyndte at skrive ansøgningen.\nMan har kun et forsøg. Jeg tænkte på hvordan jeg skulle kunne positionere mig i forhold til de andre ansøgere. Klassisk markedsføringsteori bygger på Clausewitz’ militære studier og heraf kommer også begrebet komparativ konkurrencefordel. Det er vigtigt. Et godt produkt har noget de andre ikke har, eller er bare bedre på et punkt, der er vigtigt for den der gerne vil forbruge produktet. Men hvad fanden havde jeg? Jeg kunne spille lidt guitar og det tænkte jeg i første omgang på. Kunne det bruges til at distancere mig fra det øvrige ansøgerfelt, og skabe interesse og efterspørgsel efter mig, handelsskolelæreren der kunne 8-9 akkorder? Næppe. Der ville garanteret være rigtige musikere imellem ansøgerne. Med hestehale og det hele. Efter et par forsøg kom jeg på det med Harleyen. Jeg havde en Harley Davidson. Et gammelt skrummel af en Panhead fra ‘59. Og jeg var med i et værksted sammen med nogle stille og rolige gutter. Det var sjov, fis og ballade. Absolut intet rockeragtigt over det. Men hvis jeg nu spillede lidt på denne vinkel, godt hjulpet af hypet fra Den Store Nordiske Rockerkrig krig der kørte på sit højeste dengang, så måske..? Rockermiljøet var meget lukket dengang og det er det for så vidt endnu. Men hvis jeg skruede op for retorikken, prøvede at ligne en bad ass og samtidig skabe en vis undren (interesse) over, at jeg samtidig var civiløkonom og handelsskolelærer kunne det måske virke? Sådan blev Biker Jens opfundet. En stille eftermiddag på Amager. Jeg fik en kammerat til at tage det billede, som jeg brugte til ansøgningen. Vi fandt alt muligt kluns på værkstedet som jeg brugte. Lidt a la Sidney Lees arbejdstøj. Vi skrupgrinede mens jeg stod og pustede mig op mens blitzen flashede. Jeg havde endda en 9mm pistolattrap siddende i bæltet, for pokker!! Og på bagsiden af billedet skrev jeg “Jens Romundstad, 26 år, Handelsskolelærer”\nDato: 28/04-13 – KL. 21.08\n… and the rest is history. Ikke noget at sige til, at vi faldt for den på TV3. Og da handelsskolelæreren så havde rendt rundt på øen og sultet, kom du hjem til noget nær heltestatus.\nDu har helt ret i, at ingen kendte til reality – og sådan set heller ikke til TV3. Det var en succes for den lille sattelitkanal som jeg husker voldsomt, da vi som ansatte slet ikke kunne fatte interessen og slet ikke havde forudset det. Og med dig og de andre var reality født. (Tåbeligt navn til noget, der er så fjernt fra virkeligheden – men født var det). For dig gav det jo foredrag til uhørte honorarer, shows med ture gennem USA og i det hele taget udnyttede du din status optimalt. En dag, jeg kom ind på Biker Jens hjemmesiden, var der et billede af en gravsten – og vupti var bikeren død og du sad slipseklædt som HR chef i Dagrofa og i byrådet for Venstre. Hvordan i hele hule h… formåede du at gå fra det ene til det andet – og det var vel i øvrigt ikke såen bare vupti?\nDato: 28/04-13 – KL. 23.03\nInden jeg svarer “-Næh, Jeppe, det var skam svært, hør bare..” må jeg jo sige jeg har begået masser af fejl undervejs. Fejl der har sløret mit fokus eller skabt setbacks der skulle arbejdes med, eller omkring, for at bringe mig i den retning jeg ville. Og det er ikke kun gjort med at klæde sig anderledes\nSå om jeg udnyttede min status optimalt er svært at sige, men jeg tror jeg er omtrent den eneste der har tjent virkelig gode penge på at være realitydeltager. Og gu er mine honorarer da ej uhyrlige, -de er bare lidt højere end dine, Jeppe\nMens de andre dengang prøvede at få møder med cheferne i TV3 for at få egne tv-programmer trænede jeg i det at være på. At formidle og underholde gennem storytelling. Aften efter aften. Jeg var fuldstændig mørbanket til sidst og jeg husker den tid som noget af det mest crazy jeg har prøvet. Men hvor de andre fik lidt intetsigende omtale i Se og Hør fik jeg forsider i alle provinsaviser om de mange hundrede lokale mennesker jeg fik til at skrige af grin i over 2 timer. Min rekord var 1.200 i Tinghallen i Viborg. En gut i Frederikssund måtte bæres ud. Han fik hjerteanfald af at grine, men overlevede. EkstraBladet forsiden “Døde af grin til Biker Jens foredrag” ville have været kronen på værket\nSkiftet væk fra Biker Jens har været en lang proces, der skulle tilrettelægges. Se det som at skifte fra en platform til en anden, men hvor den platform du vil skifte til først skal skabes og være så solid, at den kan bære dig, før du slipper den gamle. Jeg har aldrig haft det som et mål at blive TV vært. Mine målsætninger dengang kredsede om oplevelser og økonomisk frihed. Men for at skifte rolle skulle den nye platform (det nye brand) bygges. Jeg arbejdede sideløbende med min TV karriere mere og mere som udviklingskonsulent for først Ledelsesakademiet og dernæst TeamChallenge og Businesscollege Syd. Jeg opbyggede et stort virksomhedsnetværk, hvor det blev en rigtig god historie at “Vi fik Jens Romundstad til at lave teambuilding for vores nye afdeling. Ja, ham fra Robinson. Dygtig fyr!” Jeg knoklede som besat på at skabe en troværdighed omkring min faglighed, ikke omkring at se halvbarsk ud og komme med sjove bemærkninger. Faktisk manglede der noget lidt kedeligt ved dette nye brand. Noget tungt, modent og seriøst, og her kom kommunalpolitikken ind. Folk flest forventede vel, at jeg lovede medvind på cykelstierne i valgkampen, men jeg holdt mig til fredningsregler og vuggestuenormeringer. Det gav gode artikler. Jeg koncentrerede mig om lederudvikling og sundhedsledelse og var heldig med sidstnævnte i forhold til at blive nomineret til arbejdsmiljøprisen og vandt endda prisen for Årets Nyeste og Mest Kreative Sundhedstiltag i en dansk virksomhed.\nJeg gav, og giver, mig 100 % jobmæssigt. Færdiggjorde min HD-O med et højt snit. Jeg dyrkede mit nye netværk længe før jeg egentlig indtog de positioner jeg nu har haft og skrev flittigt artikler på nettet om ledelse og kommunikation, for at skabe modvægt til alt Biker Jens stoffet. Web’en er din største med- og modspiller i branding. Især hvis dit brand skal flytte sig. Og det skulle mit.\n"2020" ... med egne ord\nDato: 28/04-13 – KL. 23.20\nDet hele lyder umiddelbart ret udspekuleret. Nogle vil endda mene falsk… Men i virkeligheden er vi jo netop nået ind til kernen i personlig branding, som mange flere burde tænke over. At turde sætte sig selv i scene, ønske noget og arbejde målrettet med, hvad folk tænker om dig – når de ser dig og hører dig. Man må i mine øjne aldrig lyve i sin personlige branding, da det vil blive afsløret med et brag – men man kan fremhæve noget i sig selv, og lade andet glide bagud. I virkeligheden kender alle læsere sikkert en smule til iscenesættelse. Når man møder et menneske, man ikke har set i 100 år, siger man næsten altid “Gud hej, hvordan går det med dig” – og svaret er med 99% sikkerhed “Det går fint, hvad med dig”. Hvis man virkelig var interesseret i det andet menneskes ve og vel, ville man have set vedkommende en del gennem de 100 år og ville i forvejen vide alt – så man ER sikkert ikke interesseret i at høre hvordan det går. Og reelt burde svaret vel ofte være, “det går ad h.. til, har du tid til en kop kaffe og en times dyb samtale”.\nVi spiller små roller hele tiden – alle sammen. En rolle ude, en rolle hjemme, en rolle på arbejdspladsen, til jobsamtalen, på diskoteket og i swingerklubben. Måske forskellen på folk er, hvor meget de tænker over rollerne? Hvornår er du rollefri? Hvornår er alle dine masker smidt og er bare Jens? Vi to er egentlig ret nære venner, men kender jeg dig?\nDato: 06/05-13 – KL. 10.51\nUdspekuleret? Ordet er målrettet, og det står jeg ved, at jeg er. Jeg har set filmen Forrest Gump flere gange, og det særlige ved Tom Hanks karakter er vel, at Forrest ikke træffer et eneste selvstændigt valg om hans livsbane. Hans liv er 100% styret af andre og af tilfældigheder. Fint hvis det fungerer for nogen, men sådan er jeg ikke indrettet.\nFalsk? Hvordan? Er det i virkeligheden ikke Janteloven som stikker frem der? Jeg tror ikke nogen tænker de er falske, når de går i bad og tager pænt tøj på, når de skal i byen, møde svigerfamilien eller til jobsamtale. Det er nøjagtig det samme. Jeg ser mig selv som et meget ærligt menneske, og i det øjeblik du lyver for at brande dig selv, eller et andet produkt, vil du miste alt. Personlig Branding handler om at få dem du ønsker til at se det du er god til. Bemærk her, at man rent faktisk skal kunne noget. Man kan ikke skrive “Ny smag!” eller “Uden Sukker!” på produktet, hvis det ikke passer? Men man kan gøre opmærksom på det, hvis man tror, at den parameter vil gavne salget. Mere kompliceret, falsk eller udspekuleret er det altså ikke.\nJeg ville ALDRIG have det job som jeg har i dag, hvis jeg ikke var god til det. Eller arbejdede 60-70 timer om ugen. Jeg fik ikke jobbet pga af hverken Robinson, 4-stjernet middag eller noget andet TV-mæssigt, men nærmest på trods af det. Jeg har brugt metoder fra branding for at kunne vende tilbage til min faglighed, men det absolut centrale her er, at jeg har en.\nMht det med roller, så tror jeg vi er mest fri af roller, når vi er fri af relationer. Det er vi selvfølgelig aldrig helt, men mest i de situationer, hvor vi er alene. Jeg sad lige og tænkte over, hvad dit og mit venskab er og kom frem til, at det er en relation, hvor vi begge har følelsen af at bruge os selv og den anden til noget vi er fælles om. Vi diskuterer etik, politik, lidt familie, personlig udvikling. Men ikke din selvangivelse eller hvilket badebassin du skal have til sommer. Rammen er en interesse- og følelsesmæssig fællesmængde. Og i denne fællesmængde kender jeg dig. Jeg har ikke behov for at kende alle andres billede af dig og være en del af det andre bruger dig til i deres relationer. Du kender mig, som den jeg er for dig og ud fra den ramme, som giver mening for dig og mig.\nDER SIDDER EN MAND PÅ EN BÆNK...\nDato: 06/05-13 – KL. 11.14\nTil behagelig info var badebassinet oppusteligt, pink og særdeles målrettet sendt til storskrald, samme burde min selvangivelse. Jeg er ganske enig – især det med usandheden, som de fleste tror branding handler om – og reklame i almindelighed såmænd. At finde frem til et skønmaleri og præsentere det for en måbende befolkning. Et stærkt brand kendetegnes vel kort sagt ved, at man også kender dets svagheder.\nOg nu når vi to netop ind til kernen af personlig branding. I jantes hjemland er det nærmest no-go at sige “her er jeg” – og de der gør, bliver skiftevis båret på hænder og fødder, og tværet i sølet af et ugeblad eller den offentlige mening. Det har både du og jeg oplevet. Lad os lige glemme Biker Jens og fokusere på, hvordan Anne, Claus og Hanne, som læser dette, kan bruge personlig branding som middel til at nå deres mål. Kræver det et specielt væsen, er der valg som skal tages – og fravalg måske? Og hvorfor overhovedet fokusere på branding af dig selv? Er der tips og tricks fra “the number one in the personal branding business”?\nDato: 06/05-13 – KL. 14.09\nJeg tror Anne, Claus og Hanne bruger personlig branding langt mere end de måske tror allerede. Hvis nogen har nået hertil i vores mailudveksling, så tror jeg de er helt med på sammenligningen mellem det at brande sig selv og at brande et produkt. Og når man er det, så er det kun et spørgsmål om at være mere effektiv med at bruge branding. Det kræver én ting, og det er en målsætning. Hvad er det Anne vil? Hvad drømmer Claus om? Og hvor ser Hanne sig selv om to år?\nBranding uden kompetencer er nyttesløst. Kompetencer uden branding er uindfriet potentiale. Jeg tilbringer meget tid i min bil, og udover telefonmøder, så under jeg mig den ultimative egoisme: at tænke over hvad jeg vil bruge mit liv til. Disse tanker bliver til målsætninger, som jeg udfordrer på deres realisme. Kan jeg nå dem? Og hvis svaret er ja, så tænker jeg, med mit mål i fokus, på hvad jeg skal gøre i dag, og i morgen, for at komme tættere på målet. Vi står overfor valg, hundredvis måske, hver dag.\nJo mere jeg er i kontakt med det jeg vil med mit liv, jo nemmere bliver det for mig at agere i min hverdag. Træffe de valg, der kan skabe mig det liv som jeg ønsker. Det kan være hvordan jeg vil være far for mine børn, mand for min kone, ven for mine venner, min karriere. Dette retningsmæssige fokus skaber også retning for min måde at brande mig på, tror jeg. Det kræver vel ikke noget specielt væsen? At have holdninger til sit liv? Men det er klart at det kræver et opgør med middelmådighed og jantelov. Til en vis grad også generthed, men faktum er, at personlig branding, på samme måde som klassisk markedsføring, handler om at vise gode sider af dig selv uden at lyve. Og AIDA-modellen er jo blot en måde at sige “-Spil bolden til mig!” på. Det kræver bare at man er løbet i position først. Livet rummer en masse chancer. Nogle forstår vi at udnytte, andre ikke. I de chancer vi udnyttede, var vi nok bedst til at brande os selv.\nTidligere artikelAalborg Teater – En kort en lang: Enden på komedie\nNæste artikelNår det er SKIDT


Hvis afsnit om fossile brændsler ender i endelig aftale, vil det være første gang ved et FN-klimatopmøde. Men teksten er blevet løsere i forhold til tidligere udkast.\nKul og fossile brændsler er stadig med i udkastet til en aftaleteskt ved COP26. | Foto: NOEL CELIS/AFP / AFP\nDet britiske formandskab for COP26 har fredag offentliggjort et nyt udkast til en endelig aftale ved klimatopmødet.\nKul og fossile brændsler er stadig nævnt. Men formuleringerne er løsere i forhold til tidligere udkast, så det ømtålelige afsnit kan være mere spiseligt for eksempelvis olieproducerende nationer.\nHvis det kommer med i den endelige aftale, vil det være første gang nogensinde, at fossile brændsler er nævnt i en tekst fra et FN-klimatopmøde.\nI det nye udkast står der, at alle lande opfordres til at accelerere udviklingen hen mod systemer, som udleder mindre CO2 - "herunder ved hurtigt at skrue op for ren energi og accelerere udfasningen af kulkraftværker, som ikke indfanger CO2, og ineffektive tilskud til fossile brændsler," som der står.\nI et tidligere udkast var tonen over for fossile brændsler mere konsekvent. Her blev lande direkte opfordret til at udfase kul og stoppe tilskud til fossile brændsler.\nDet nye udkast kommer på dagen, hvor de afsluttende forhandlinger på COP26 bliver indledt. Det er derfor udgangspunktet for de videre forhandlinger mod en endelig aftale.\nDet britiske formandskab har flere gange understreget, at det vil have en aftale på plads fredag og dermed holde sig inden for tidsplanen. Men det tvivler iagttagere på kan lykkes. FN's klimakonferencer har det med at gå over tid.\nEt af de store ønsker ved COP26 er at holde Parisaftalens mål om at holde den globale temperaturstigning under 1,5 grader - sammenlignet med niveauet før industrialiseringen - i live.\nI udkastet til aftaleteksten er der lagt op til, at lande bekræfter at sigte efter det mål. De erkender samtidig, at det vil have stor betydning for at mindske klimaforandringerne, hvis det lykkes.\nI forlængelse af det bliver det tilføjet, at det kræver hurtige reduktioner i den globale udledning af drivhusgasser, og at det forudsætter, at den globale CO2-udledning reduceres med 45 procent i 2030 sammenlignet med 2010. Derudover skal udledningen gå i nul omkring 2050, hedder det.\nUdkast til klimaaftale opfordrer til styrkede nationale mål


Julelys og lysestager til en hyggelig jul - Find dem på kija-design.dk\nForside » Anledning » Jul og advent » Julelys og lysestager\nJuletræslys selvslukkende hvid 1,2cm x 12cm, 20 stk.\nStearinlys mørk rød 2,3cm x 24cm, 8 stk.\nFyrfadslys i klar kop mørk grøn, 20 stk.\nFyrfadslys i klar kop mørk rød, 20 stk.\nFyrfadslys i klar kop rød, 20 stk.\nLyspose med hjerte 26cm, 10 stk.\nFyrfadsstage med hank fattigmandssølv 9cm\nFyrfadsstage med hank sølv 6,5cm\nI juletiden skal der tændes julelys i massevis. Lys i adventskransen skal tændes hver søndag i advent, kalenderlyset skal tændes hver dag. Måske har du også en juledekoration med lys i, som skal tændes, når I hygger med æbleskiver, klejner og gløgg i weekenden. Og ikke mindst skal der tændes juletræslys på juletræet juleaften. I udvalget her på siden finder du både julelys og lysestager.\nBåde lysene og stagerne kan være julede. Eller bare en af delene. For ethvert lys – næsten – vil se julet ud, hvis det står i en julelysestager. Ligesom enhver lysestage – næsten – vil se julet ud, hvis lyset i stagen er dekorereret med julemotiver eller er i en af julens flotte farver, som f.eks. rød.\nLevende lys eller LED\nFlere og flere bruger lys og lyskæder med LED-lys. Og det kan der også være mange fordele ved. Det er først og fremmest bedre for miljøet. Derudover kan du have lysene tændt hele døgnet, hvis du vil, når du bruger LED-lys. Eller du kan koble lyset til en timer, så det tænder og slukker selv på bestemte tidspunkter. Sådanne timere fås både til indendørs og udendørs brug.\nEn anden fordel er selvfølgelig brandfaren. Eller rettere sagt manglen på samme, når du bruger LED-lys i stedet for levende lys. De er også mindre ”farlige” for børn, da lysene ikke blive varme, så du – eller børnene – kan brænde sig på dem.\nMen når det så er sagt, så er der altså noget ved levende lys, en blafrende flamme og duften af det tændte lys. Også selvom du kan få mange LED-lys, der er fremstillet med en ret realistisk flamme – så er det altså ikke helt det samme.\nMen heldigvis kan du jo mikse, så du får glæde af alle fordelene. Der kan sagtens sidde en lyskæde på juletræet, selvom du også bruger levende juletræslys i juletræslyseholderne. Så får du også meget mere glæde af juletræet. For kæden kan være tændt i det daglige, mens de levende lys kun tændes ved specielle lejligheder, når familien har tid til at nyde det.\nLysestager til julelysene\nSom nævnt vil næsten ethvert lys se julet ud i den rigtige stage – og omvendt – medmindre det er designet til en helt speciel lejlighed, som f.eks. studentergilde, bryllup, konfirmation osv. Og her på siden finder du flere julede stager.\nEnten med en form der signalerer jul eller med glimmer og anden bling-bling eller med begge dele. Tjek udvalget, og vælg den lysestage, der skal danne rammen om dit julelys, som du selvfølgelig også kan finde her på siden.\nKøb julelys og lysestager i dag, så sender vi dem til dig hurtigst muligt, så du kan få pyntet op til jul.


Forkæl din bolig – ackw\nStår du og vil gerne forkæle dig selv og dine omgivelser, så er et godt sted at starte dit hjem. Din bolig er din base, hvor du kan føle dig tryg og kan slappe fuldstændig af. Det er her, du kan koble af efter en lang og hektisk arbejdsdag. Derfor er det vigtigt, at du er glad for din bolig, når du kommer hjem. På den måde kan du sætte pris på dine omgivelser og mærke den hyggelige atmosfære i dit hjem. Selvom du måske er på farten i hverdagen, er det en central del af dine hverdage og dine weekender, at du har en base og et hjem, som du er tilpas i og stolt over.\nDet er de færreste, som har råd til at udskifte alle møblerne i deres boliger, selvom det kunne være fristende. Når du skal ud og kigge efter nye møbler for at gøre dit hjem mere komfortabelt og hyggeligere, er det først nødvendigt at finde ud af, præcis hvad du mangler i dit hjem. Hygge er en stor del af den danske kultur, og mange sætter dermed pris på, at boligen er rar og hyggelig at komme hjem til. Der er mange ting, som er med til at tilføre dit hjem en afslappet og rar følelse. Her kan du blandt andet investere i nogle gode møbler eller noget flot kunst til dine vægge. En anden ide til at skabe mere hygge i dit hjem er belysningen. En ting, som der kan betyde meget for atmosfæren og den hjemmelige følelse, er nemlig dine lamper.\nFå den rare belysning\nDet kan være fristende at tage den billigste og nemmeste løsning, når du er på udkig efter nye lamper til din bolig. Det anbefales dog, at du bruger lidt ekstra tid og penge på dine nye lamper, da de i sig selv udgør en stor del af boligen. Lamperne er fx noget af det første, du tænder, når du står op og morgenen, og samtidig er det første, du tænder, når du kommer hjem senere på dagen. Belysningen er dermed en stor del af hverdagen, og samtidig er den med til at skabe hygge. Her kan du blandt andet finde Designerlamper fra Flos.\nPrikken over i’et i din bolig\nEn anden god ting, som kan skabe en hyggelig atmosfære, er en pejs. Den kan være med til at gøre dit hjem mere afslappet samt hyggeligt. Da vi hver især i Danmark har mange køligere dage og aftener, er pejsen en rar ting at samles om. En pejs er både en ting, som kan skabe hygge i din stue, hvor hele familien kan samles efter en lang dag, men den kan også være en afslappende og næsten mediterende ting at sidde og kigge på fra sofaen. Hvad enten din nye pejs er til at samles om en kold aften, eller om den skal skabe en afslappende atmosfære, er det en god ting at købe til din stue. Mangler du andet til boligen, kan det derfor anbefales, at du kigger efter en pejs. Find den rette her.\n← Skal du købe bolig?\nRobotterne indtager de private hjem →


16. Reinkarnation - VANDRER MOD LYSET!\nEr Reinkarnationen virkelig nødvendig? Og hvorledes anvendes Gengældelsesloven?\nFormaalet med Reinkarnationen er dette: gennem en alsidig, men langsomt fremadskridende aandelig Udvikling at modne Menneskeaanden, saa at den i Kraft af sin Tanke og Villie kan naa til fuldtud i alle Livets Forhold at stille sig afvisende overfor Mørkets Paavirkning. –\nNaar en nyskabt Menneskeaand gennemlever sit første jordiske Liv, da er det aandelige Jeg, der repræsenteres af Tanke og Villie, kun at ligne med en uendelig svag Lysgnist. De første Jordeliv bliver derfor nærmest som en Art Vegeteren, en Tilvænning til Menneskelivet. Efter nogle indledende Inkarnationer begynder det aandelige Jeg at reagere overfor Samvittighedens, Skytsaandens Ledelse. Men det siger sig selv, at et Menneske, der staar paa et meget lavt aandeligt Trin, ikke kan have den samme fintmærkende »Samvittighed«, som et mere aandeligt fremskredent Menneske har. Og da de nyskabte og de meget unge Menneskeaander fortrinsvis findes blandt de lavest– og lavtstaaende Menneskeracer, kan de »aandelige Love«, hvorefter en »Vild« f. Eks. dømmes, ikke nøjagtigt svare til de Love, hvorefter et Menneske fra et civiliseret Samfund dømmes. En Vild – hvortil en nyskabt eller meget ung Menneskeaand er knyttet – der ikke har lært at respektere et Menneskeliv eller at respektere Ejendomsretten – kan, aandelig set, ikke dømmes paa samme Maade, som det Menneske, der gennem sin Opdragelse – aandelig og menneskelig – har lært at respektere begge Dele, og som dog, trods sin større aandelige Udrustning, baade slaar ihjel, røver og stjæler. Først naar »Jeget« har lært at skelne mellem »mit« og »dit«, eller har lært, hvilken Værdi et Menneskeliv er, vil Jeget blive draget til Ansvar for sine slette eller syndige Handlinger, hvis Konsekvens det, aandelig set, er vidende om. Thi et hvilket som helst Brud med Samvittigheden vil naturnødvendigt drage Straf = Soning efter sig. Naar det aandelige Jeg véd, at det udfører en Handling, som efter sin Natur er og maa være strafbar, altsaa af egen fri Villie bliver Lovbryder, er Individet ved sit Misbrug af den frie Villie gaaet ind under Gengældelsesloven og kan ikke unddrage sig den Gengældelse, som det selv har bragt over sig. Kun hvis Mennesket fuldtud angrer sin Synd, kan det gennem en Bøn til Gud opnaa Tilgivelse, og gennem en Henvendelse til det Menneske, mod hvem der er syndet, muligvis opnaa Tilgivelse og saaledes undgaa at rammes af Gengældelsens haarde Tilbageslag.\n2) Forsyndelser af forskellig Art, som Menneskene udøver mod hverandre. Disse sidste er selvfølgelig ogsaa Forsyndelser mod Gud. Men her er det nødvendigt, at Synderen ogsaa maa opnaa sin Kontraparts Tilgivelse, før kan Skylden ikke slettes, selv om Gud tilgiver Synderen.\nGuds Tilgivelse for Synd, som er begaaet mod Gud eller mod det »hellige«, det guddommelige22 i Mennesket, kan Mennesket opnaa, endnu medens det lever paa Jorden, hvis det, inden Døden indtræder, fuldtud kan forstaa sin Skyld og fuldtud angrer sine onde, slette og forbryderiske Tanker og Handlinger. – Troen paa Jesu Forsoningsdød ændrer intet i Menneskets Syndeskyld, giver ikke Mennesket nogen Syndsforladelse. –\nHar Mennesket under sit Jordeliv hverken kunnet eller villet indse og angre sin Synd og Skyld, da maa dette ske, efter at Jordelivet er endt, idet enhver, efter sin Opvaagning i det astrale Sfærehjem, bliver stillet overfor en Gennemgang af sit Jordeliv. Men saa snart som Angeren har indfundet sig – da har den angrende ogsaa i samme øjeblik modtaget Guds Tilgivelse, og det skete slettes for bestandig uden noget Krav om Soning; thi Guds Barmhjertighed og Medlidenhed – Udslag af Guds Kærlighed – staar over Gengældelsesloven. (Se »Vandrer mod Lyset« pag. 287, Afsnit 3.)\nMen hvis et Menneske har forsyndet sig imod et Medmenneske og hverken vil indse sin Syndeskyld eller vil søge at opnaa sin Modparts Tilgivelse under det fælles Jordeliv, bliver Synderen efter Døden ved sin Opvaagning i det Hinsidige, stillet overfor sin slette, onde, forbryderiske Handling. Atter og atter maa Handlingen gennemtænkes, til Erkendelsen af Handlingens syndige Karakter er naaet, og med Erkendelsen vaagner Sorgen og Angeren. Men i dette Tilfælde er det som Regel for sent for Synderen at opnaa sin Modparts Tilgivelse, fordi han (hun) – a) maaske slet ikke vender tilbage fra sit Jordeliv i den Tid, der er givet Synderen til Hvile– og Læretid; b) fordi Modparten maaske hører hjemme i en højere Sfære, hvortil Synderen ikke har Adgang; c) fordi Modparten, hvis han er vendt hjem til sin Sfære, ikke paa nogen Maade vil tilgive. – I saadanne Tilfælde maa Synderen underkaste sig Gengældelsesloven i dens fulde Strenghed, og maa da i et kommende Jordeliv sone sin Synd, d. v. s. lide den selvforskyldte Lidelse – aandelig eller legemlig. Men igennem den udstaaede Lidelse vil Synderen lære at vogte bedre paa sig selv, saa at han, næste Gang han staar i Begreb med at udføre en lignende slet Handling, som den, for hvilken han har lidt, da lettere kan overvinde Fristelsen til at handle imod sin Samvittigheds Ledelse. –\nHar de Yngste under deres Jordeliv paa en eller anden Maade forsyndet sig mod hverandre, hjemfalder de ligeledes til Gengældelsesloven. Men den, der har syndet, vil langt hurtigere end en Menneskeaand naa til Erkendelse af sin Synd; følgelig vil de Yngste lettere angre og tilgive hinanden og derfor i de fleste Tilfælde gaa fri af Loven. Men det kan ske, at Modparten, til Trods for Synderens dybe Anger, i lange Tider dog nægter sin Tilgivelse baade i Jordelivet og i den astrale Verden. Naar dette er sket, da er den af de Yngste, der nægtede at tilgive, bleven inkarneret uden at have nogen Mission at udføre, uden at være en af Menneskehedens Foregangsmænd, er, med andre Ord, kun Menneske i sit Jordeliv. Og Synderen – ligeledes en af de Yngste – er da bleven den saaledes inkarneredes Skytsaand igennem de følgende Inkarnationer, indtil den forurettede har overvundet sin Vrede og sit Had. Thi den, der gemmer paa sit Had, den, der er uforsonlig, har Gud ingen Brug for til det Kærlighedsarbejde, som de Yngste udfører for Menneskehedens Vandring fremad mod Lyset.\nAltsaa: enhver bør i det foreliggende Jordeliv søge at angre sine Forvildelser, sine syndige, forbryderiske Tanker og Handlinger, bør søge gennem sin Anger at opnaa Guds og sine Medmenneskers Tilgivelse, førend Jordelivet er endt. Mange Sorger og Lidelser vil bortfalde ved en saadan Fremgangsmaade. Derfor bør enhver i alle Livets Forhold nøje gaa efter sin Samvittigheds Ledelse; thi jo oftere Mennesket synder mod Samvittigheden, jo vanskeligere bliver det efterhaanden at følge dens Raad, Formaninger og Advarsler. Ved at følge sine egne Lyster, sine egne slette Tilbøjeligheder, forlænger Mennesket sine Inkarnationers Række. –\nEen Lovbestemmelse under Gengældelsesloven kommer ingen uden om, hvad enten Synderens aandelige Jeg er en Menneskeaand, en af de Yngste eller en af de Ældste. – Dog anvendes den ikke overfor de ganske unge Menneskeaander, førend disse, paa dette Punkt, er i Stand til at reagere overfor deres Samvittighed. – Den Paragraf, som her hentydes til, er Bestemmelsen om: at enhver, der ihjelslaar et Medmenneske eller som paa en eller anden Maade er skyldig i sine Medmenneskers Død, i kommende Inkarnationer maa frelse lige saa mange Mennesker fra en brat Død, som vedkommende har dræbt eller sendt i Døden. (Se »Vandrer mod Lyset« pag. 104, Afsnit 3.)\nMen der er dog en Forskel i Udøvelsen af denne Lovbestemmelse. Thi det Menneske, som, efter udøvet Forbrydelse, i Jordelivet modtager og lider den Straf, der paadømmes efter de jordiske Samfunds Love, har intet mere at sone. Men da Guds Lov kræver, at enhver, der har dræbt et Medmenneske, i en kommende Inkarnation maa frelse et Menneske fra Døden, vil den, som, efter jordiske Love, har sonet sin Forbrydelse, udføre denne Lovbestemmelse som en Kærlighedsgerning. Han (hun) vil derfor altid, i Kraft af Guds Beskyttelse, selv komme frelst og uden Mén fra sit farefulde Hverv. Hvorimod det Menneske, der har unddraget sig den jordiske Retfærdigheds Straf, ikke modtager nogen Beskyttelse, hverken af Skytsaanden eller af Gud, under Forsøget paa at frelse et Medmenneskes Liv, hvorfor vedkommende aldrig selv kommer godt fra denne Handling – Døden, Lemlæstelse, langvarig Sygdom, Forbrændinger el. lign. bliver da Følgen. Med andre Ord, han maa med sit Liv eller med legemlige Lidelser sone sin fortidige Forbrydelse. Guds Gengældelseslov kan saaledes i visse Tilfælde kræve Liv for Liv – de jordiske Domstole har derimod ingen Ret dertil. – (Se »Vandrer mod Lyset«, Kristi Tale pag. 114, Afsnit 2.)\nMennesker, der som jordiske Herskere, Hær– eller Folkeførere, indirekte er Skyld i, at Tusinder (eller endnu flere) af Mennesker har mistet Livet under Krige, Folkeopstande, ved Dødsdomme o. s. v., kan sone Skylden for de mange brat afbrudte Menneskeliv ved: 1) under forskellige nye Inkarnationer paa een Gang at frelse et større Antal Mennesker fra en eller anden truende Katastrofe. F. Eks. ved gennem en resolut indgribende Handling at afværge Tog– Skibs– Grube– Brand– eller andre Ulykkesbegivenheder; 2) eller ved som Opfindere i Menneskehedens Tjeneste at skabe betryggende Forhold i ellers farefulde Livsstillinger; 3) eller ogsaa ved som Videnskabsmænd at finde Midler til effektiv Forebyggelse eller Bekæmpelse af en eller flere af de Sygdomme, som paa saa mange Maader hærger Menneskeheden. Gud selv sørger for, at der ved denne Ordning fremkommer det rette Balanceforhold mellem de Menneskeliv, der er taget, og de Menneskeliv, der, som Modvægt, skal frelses fra en for tidlig eller lidelsesfuld Død.\nDe to sidste Soningsmaader kan kun bringes i Anvendelse overfor de Yngste og til Dels overfor de Ældste, da Menneskeaander selvsagt ikke sidder inde med den fornødne aandelige Ballast til i et Jordeliv at kunne optræde som Opfindere eller Videnskabsmænd. –


Landsbyklyngen vil gerne starte en initiativgruppe, der arbejder på en ide med at lave en sanke-sti fra nord til syd i klyngen.\nGrundideen er en sti, hvor der kan sankes mad, hvor der formidles historie fra lokalområderne, hvor vi kan have fællesspisning i det fri, og hvor leg, bevægelse og oplevelser er i højsædet.\nInitiativgruppen havde opstartsmøde den 5. november, hvor deltagerne fortalte om deres ideer til en sankesti i landsbyklyngen. På det næste møde, der er den 24. januar 2019, vil DGI også deltage. DGI vil bidrage med at få formuleret ideen om sankesti og konkretiseret den på dette møde samt yderligere 2 møder.\nDu er også meget velkommen til at være med i initiativgruppen. Mød op til det næste møde og hvis du har spørgsmål, så skriv til landsbyklyngen enten via messanger eller på landetmellembyerne@gmail.com\nMøde den 5. november: Referat og oplæg


Lækkert hjørnesparksspil på Caen - Bordeaux i den franske Ligue 1\nDagens spilforslag og odds: Skævt odds på Bordeaux i hjørnesparksduel\nKamp: Caen – Bordeaux\nCaen er det hold i Ligue 1, der får færrest hjørnespark med 3,28 pr. kamp. De møder i sidste runde Bordeaux, der ligger i midten af hjørnesparksligaen på en 9. plads med 4,53 pr. kamp. Caen har mest at spille for, da de kæmper mod nedrykning, mens Bordeaux’ sæson mere eller mindre er slut, men oddset synes helt skævt her på et hold, som ikke har slået denne linje i et halvt år.\nBordeaux taber ikke hjørneduellen stort\nDet skal være sagt med det samme: Bordeaux er ikke et hold i god form. Seks nederlag i træk er det blevet til, siden Bordeaux i starten af april slog Marseille 2-0 på hjemmebane. Hvad der gør de seks nederlag interessant er, at Bordeaux blot kom på tavlen i to af dem, men alligevel vandt hjørnesparkduellen i fire af de seks nederlag. Det vidner om et hold, der angriber ufortrødent, men ikke kan få bolden over stregen.\nCaen har som ventet haft en lang sæson i bunde af rækken, men de har haft en stærk afslutning med tre sejre i de seneste fem kampe. I øjeblikket ligger holdet på tredjesidstepladsen, som giver en playoff-kamp mod et hold fra Ligue 2, med to point op til Amiens på den 17. plads, der er lig med redning, og to point ned til Dijon på 19. pladsen, der er lig med nedrykning.\nOg nu bliver det lidt teknisk. Caen vil med en rimelig sandsynlighed kunne komme ud i en situation, hvor det ikke er værd at satse voldsomt på at hente en sejr. Det kræver blot, at Dijon fører over Toulouse, som er i jammerlig form. Et enkelt point til Caen vil med stor sandsynlighed sikre dem 18. pladsen, da deres målscorer er seks mål bedre end Dijons. Samtidig spiller Amiens på 17. pladsen hjemme mod Guingamp, som ligger nummer 20 og allerede er rykket ned. Hvis Amiens som ventet kommer foran i den kamp, bliver det umuligt for Caen at hente dem i tabellen. I så fald er det måske mere sikkert at satse på at beholde det ene point og tage chancen i playoff end at jagte en sejr, der ikke giver noget alligevel.\nBordeaux er det hold i den franske række, der får 9. flest hjørnespark, mens Caen får færrest. Selv når Caen skal angribe, får de normalt ikke mange hjørnespark. Det omvendte gør sig gældende for Bordeaux, der ikke har haft meget at spille for længe, men stadig skovler hjørnespark ind.\nMan kan i skrivende stund få helt op til odds 5,85 på, at Bordeaux får flest hjørnespark i kampen, hvilket også ligner et flot odds. Vi anerkender dog, at Caen med mest at spille for, som kampen udvikler sig, kan tage kontrol og være det mest angribende hold og derved få flest hjørnespark . Især hvis Bordeaux skulle vise sig at komme i front og tvinge Caen til at jagte mindst en uafgjort. Derfor har vi taget en handicap-linje, der hedder Bordeaux + 2,5 hjørnespark.\nI praksis betyder det, at vi vinder vores væddemål, hvis Caen maksimalt får to hjørnespark flere end Bordeaux. Får Caen tre eller flere hjørnespark mere end Bordeaux, taber vi væddemålet. Den linje er det kun lykkedes Caen at slå fem gange ud af sæsonens 37 kampe. Den ene af de fem var pudsigt nok i det omvendte opgør mod Bordeaux, da Caen fik seks hjørnespark og Bordeaux tre. I de foregående ni indbyrdes opgør ville vi dog have vundet dette væddemål.\nDet er i øvrigt værd at bemærke, at Caen ikke har slået linjen en eneste gang siden november.\nAndre bookmakere har også denne spilvariant, og her er oddset 1,90 eller derunder. Det synes vi stadig har værdi, men når vi nu kan få odds 2,13 hos Nordicbet, er det bare om at sige ja tak i en fart.\nAlt i alt er der fremragende værdi i, at Bordeaux vinder hjørnesparksduellen +2,5 til odds 2,13 hos Nordicbet.


Henkogte kirsebær – Grøn Gastronomi\nOmkring 1. august kan man nogle steder plukke surkirsebær ved selvpluk – meget billigt. Der er sorter som Kelleriis, Stevnsbær og Fanal – den sidste har en fantastisk kirsebær-mandel smag, min foretrukne. Egen avl eller selvpluk er reelt den eneste måde, man kan skaffe sig syltekirsebær af kvalitet. Det meste i supermarkeder er i sovs, eller også er de for søde og mangler den styrke i smagen, der gør hver portion af dette fantastiske – og supersunde – bær til en oplevelse.\nHenkogte kirsebær med tykmælk\nHer på Fyn kan man f.eks. plukke på Ejlsøgård Nord for Faaborg, hvor der hvert år kommer tilrejsende langt væk fra udelukkende for at hente surkirsebær. I spandevis. Mange er indvandrere, som bruger kirsebær langt mere i madlavningen end typisk i Danmark, hvor det næsten kun er til jul.\nMoreller (søde -lyse eller mørke – spisekirsebær) kan også henkoges. De har ikke så kraftig smag som syltekirsebær, men er udmærkede lige fra glasset til f.eks. frugtsalat og andre desserter, tykmælk og yoghurt.\n3 kg kirsebær eller moreller\n100-120 g sukker (til moreller/søde kirsebær), 300-360 g sukker (til surkirsebær)\nHvis sødkirsebærrene næsten helt mangler syre kan man tilsætte en smule citronsyre, – smag til. Surkirsebær kan tilsættes mere sukker end angivet, men det er ikke afgørende, da man i de fleste tilfælde nemt kan tilføre det ekstra sukker, der er behov for når de skal bruges, om nødvendigt (men formetlig aldrig) f.eks. til risengrød og ris à la mande. Typiske danske opskrifter indeholder mange gange mere sukker end her angivet, fx til syltede kirsebær 750 g sukker til 1 kg bær.\nUdstening ikke nødvendigt\nKirsebærrene kan henkoges hele som de er. Det er absolut nemmest og har den yderligere fordel at stenene, især i mørke sødkirsebær, afgiver en dejlig bittermandelaroma til saften.\nHvis kirsebærrene er store, er arbejdet med at udstene selvsagt nemmere. Der findes forskellige udstenere, men en vinprop hvori man har stukket en hårnål, er simpel og praktisk. Man kan udstene 4-5 kg pr time. Efter udstening af 1 kg kirsebær bliver der ca. 850 g netto.\nNår kirsebærrene er skyllet og evt. udstenet kan man lægge dem direkte i henkogningsglassene og hælde en sukkerlage over, kogt af de angivne mængder vand og sukker, hvorefter de kan henkoges. Men jeg foretrækker at koge dem først så saften træder ud (reducerer behovet for tilsætning af vand) og frugtkødet er mørt og falder sammen inden de kommes på glas.\nBring dem i kog med vandet og skrab på bunden eller ryst gryden en gang i mellem med en rask cirkulær bevægelse så de nederste kirsebær ikke brænder på. Varm ikke for kraftigt op. Regn med at det tager en halv times tid under ikke for kraftig opvarmning. Tilsæt nu sukkeret og lad dem til slut koge op og stå et par minutter. Smag evt. til med lidt citronsyre (kun ved syrefattige sødkirsebær) og justér med sukker om nødvendigt.\nFyld henkogningsglassene, luk dem til og stil dem i en gryde med nogle centimeter kogende vand i bunden (henkogningsglas med varmt fyld må aldrig stilles i koldt vand). Læg låget på. Varm op langsomt og lad det simre ca. 1/2 time. Sluk for blusset og dæk gryden til med et tykt håndklæde. Glassene skal have ca. 20 minutter ved 84°. Der går lige nogle minutter inden temperaturen i glassene stiger til denne temperatur, men det hele er jo meget varmt i forvejen.\nMan kan også henkoge i en ovn, men bruges patentglas lider gummiringene under den tørre varme.\nTag glassene op og sæt dem udenfor i skyggen helst et sted med god ventilation.\nBruges patentglas skal man checke om der er undertryk dagen efter (hvis glaslåget åbnes når man fjerner spændet, er det om igen). Bruges glas med skruelåg, ser man om låget buer nedad.\nHvis man ikke vil bøvle med henkogning eller af andre grunde ønsker kirsebærrene rå, kan de selvfølgelig nedfryses. Men 2 ting er i så fald vigtige:\n1. Bærrene skal ikke nedfryses hele, men moses så saften træder ud.\n2. De skal røres med sukker, samme mængde som angivet i opskriften.\nKirsebærrene fylder mindre i fryseren på denne måde, og fremfor alt bevarer de meget bedre smag og vitaminer. Hele bær er meget mere udsat for iltning (oxidering) og enzymatisk nedbrydning end hvis de bader i saft, og det tilsatte sukker er i sig selv konserverende. – Det gælder også andre bær, jordbær, hindbær, solbær etc.\nFordelen ved henkogning er, at kirsebærrene er spiseklare lige fra glasset, og at der ikke skal bruges fryseplads og -energi til opbevaringen.


- det er ikke muligt, at tilmelde sig efter den 22. februar 2022.\nVelkommen til årets familieophold med KAB-fællesskabet på Pindstrup Centret\nDen 25. juni - 1. juli 2022 og den 1. - 7. august 2022\nPindstrup Centret ligger på Djursland, midt i naturen med skønne omgivelser. Vi har besøgt Pindstrup Centret flere gange og er glade for at komme der, fordi de kan noget ganske særligt og der er plads til alle. Du kan læse programmerne her:\nProgram familieophold 2022_hold 1.pdf\nProgram familieophold 2022_hold 2.pdf\nFamilieopholdene er for børnefamilier, der bor i en KAB-administreret boligafdeling. Du tilmelder din familie nederst på denne side. Efter tilmelding, vil du modtage en bekræftelse på mail. Modtager du ikke denne bekræftelse, skal du kontakte KAB på kurser-beboervalgte@kab-bolig.dk\nVed tilmelding er det vigtigt at du:\n- Oplyser navne og fødselsdatoer på alle de familiemedlemmer i din husstand, der skal deltage\n- Oplyser os om allergier og andre særlige behov.\nVi kan ikke garantere, at du kan beholde den plads du har fået til dig og din familie, hvis du efter tilmeldingsfristen kommer i tanke om behov, der kræver større ændringer i vores planlægning.\nVi planlægger familieophold, som overholder de sundhedsfaglige retningslinjer i forhold til COVID-19. Deltagere får information om gældende retningslinjer forud for opholdet.\nCirka en måned efter tilmeldingsfrist, vil du modtage en e-mail med svar på, om I har fået en plads.\nDer vil være fælles transport i bus til og fra Pindstrup Centret – transporten er inkluderet i prisen. Bussen vil køre fra og til Julius Thomsens Gade 3 på Frederiksberg. Mødested.pdf\nI vil blive indkvarteret på eget værelse med eget bad og toilet. Morgenmad, frokost og aftensmad er med i prisen og spises fælles. Der ligger en Brugs meget tæt på Pindstrup Centret, hvis man ønsker at supplere for egen regning.\nDer vil blive taget hensyn til de allergier, som er angivet ved tilmelding. Retter med kød vil være halal.\nDer er mulighed for at deltage gratis med støtte fra Arbejdsmarkedets Feriefond og din boligorganisation. Der kan søges om friplads hvis ét af følgende kriterier er opfyldt:\n- I bor i en boligafdeling der udløser friplads\n- Alle voksne i familien er på kontanthjælp. Dokumentation påkræves\n- Hvis jeres rådighedsbeløb ikke overstiger kontanthjælpsniveauet.\n- Dokumentation påkræves\nStuderende og pensionister kan desværre ikke søge om friplads.\nKan du ikke søge om friplads, er prisen 3.800 kr. pr. voksen og 2.000 kr. pr. barn. Støtte fra din boligorganisation er inkluderet i prisen.\nLedsagere betaler fuld pris 4.850 kr. og modtager ikke støtte fra boligorganisationen.\nLæs alt om at søge friplads og indsende her: Sommerophold (frontplanner.com)\nHar du spørgsmål kan du ringe til os fra den 25. januar til den 22. februar 2022 på tlf. 38 38 18 35 alle hverdage mellem kl. 10.00 – kl. 11.30.\nUden for telefontid er du også velkommen til at kontakte os på kurser-beboervalgte@kab-bolig.dk


Nyheder Skrevet af Administrator | 15.01.15 | 09:01\nMå man stjæle et spædbarn, hvis det lever i miserable omgivelser med forældre, der ikke tager sig af det?\nDet er bare ét af spørgsmålene, der melder sig i Susanne Biers nye drama, "En Chance Til".\nAt stille sådanne spørgsmål er tæt på at være hendes varemærke. Når hun står som afsender på en film, kan man være garanteret, at der bliver prikket til moralen og etikken, hvad enten det handler om, hvorvidt man kan tillade sig at forelske sig i ham, der har gjort ens forlovede lam som i "Elsker Dig For Evigt", eller om man skal hævne sig eller vende den anden kind til, som i "Hævnen".\n- Jeg synes, at film har til opgave at stille spørgsmål, så man bagefter har noget, man vender og drejer og har lyst til at debattere, fortæller Susanne Bier.\n- Jeg synes ikke, at en film skal besvare spørgsmål, det synes jeg faktisk er ret kedeligt, når de gør, siger instruktøren.\nHendes nyeste film handler om politimanden Andreas, der stjæler et spædbarn fra et narkomanpar, der ikke kan tage vare på det. I rollen som Andreas ses Nikolaj Coster-Waldau, mens også Ulrich Thomsen, Lykke May og Nikolaj Lie Kaas har roller i filmen, som Susanne Bier har udviklet ideen til sammen med sin faste manuskriptforfatter, Anders Thomas Jensen.\n- Vi er ret optagede af karaktererne, hvor andre er optagede af et plot. Så selvom der er nogle thriller-elementer i filmen, så er det stadig en karakterdrevet film, fortæller Susanne Bier om arbejdet på filmen.\nAt en film rammer folk, har ifølge instruktøren meget at gøre med skuespillernes evne til at brænde igennem i de roller, makkerparret skaber.\n- Man gør historien troværdig ved at gøre karaktererne troværdige. Det er udgangspunktet, fortæller Susanne Bier.\nNår de ting er på plads, kan man tillade sig at sætte spørgsmålstegn ved den menneskelige moral, og det er noget, både hun og Anders Thomas Jensen holder meget af.\n- Vi gør det også, når vi sidder og spiser aftensmad, og når vi sidder og arbejder. Det er ligesom der, hvor vi mødes kreativt. Jeg tror, jeg gør det hele tiden i det hele taget, men på film kan man sætte det mere på spidsen. Det er spændende at beskæftige sig med, siger hun og uddyber:\n- Man er ligesom inde i en verden, og man kan beskæftige sig med den, men man ved jo godt, at det ligesom er et parallelunivers. Men det gør, at man kan tillade sig at forhøje virkeligheden på film på en anden måde, og at man kan stille nogle meget vigtige spørgsmål, siger hun.


Verdens smukkeste drivhuse | BO BEDRE | bobedre.dk\nHer er verdens smukkeste drivhuse\nEt drivhus behøver bestemt ikke at være kedeligt og stå i baghaven. Se bare disse fine drivhuse, som er blandt de smukkeste i verden.\n— 06. september 2015\n© Federal Gardens\nDette enorme drivhus i Schönbrunn Palace Park i Wien er det største drivhus i Europa. Huset er udtænkt af designer Franz von Segenschmid og konstrueret af metalarbejderen Ignaz Gridl i 1880’erne. I dag er drivhuset på UNESCOs Verdensarvsliste.\n© CNP Collection/Alamy\nDenne kantede glasfacade i Frankfurts botaniske have spejler de fine åkander i den tilstødende dam.\n© RGb Kew\nDette smukke drivhus i Londons Kew Royal botaniske have blev bygget i 1860 af Decimus Burton. Formålet var at huse planter fra hele verden, som krævede en særlig temperatur. I dag er drivhuset med sine lidt mere end 4000 kvadratmeter verdens største victorianske drivhus.\n© Jens Astrup på Ku.dk\nI Botanisk Have i København står det smukke Palmehus, som i 1874 blev bygget af grundlæggeren bag Carlsberg J. C. Jacobsen. Drivhuset er designet i typisk victoriansk stil og er kraftigt inspireret af Crystal Palace i London.\n© Adelaide Botanical Gardens\nDette drivhus i den australske by Adelaides botaniske have er en mere moderne udgave, end man måske er vant til. Drivhuset er designet af arkitekten Guy Maron.\n© Oliver Polet/Corbis\nArkitekten Alphonse Balat byggede i 1873 dette vilde drivhus-kompleks til den Belgiske Kong Leopold. Det ligner næsten en lille by af glas.\nKom med på besøg i det blå og røde juleunivers hos instagrammer Sofie Amalie Rolandsen\n7 drivhuse du skal se, før du køber dit eget\n6 små drivhuse du kan have stående indendørs


TV: Masser af tårer og kys – Ekstra Bladet\nMandag d. 30. apr. 2012 - kl. 01:36 0\nTV: Masser af tårer og kys\nDen 24-årtige stripper Michella måtte forlade Big Brother, men fik uddelt masser af kys til sin pige-kæreste da hun kom ud\nMichella var grædefærdig da hun kom ud fra huset. (Foto: Mogens Flindt)\nDer var masser af tårer, men også kys i lange baner, da 24-årige Michella, i kamp med den 19-årige rødtop Amanda, blev stemt ud af Big Brother huset.\nEfter at have været inde i huset i tæt ved tre hele måneder, blev det søndag aften til endestationen for Michella.\nMen ærgelsen over at være stemt ud så tæt på finalen, og dermed miste kampen om den halve million, blev afløst af glæde, da Michella i studiet blev mødt af sin kæreste, samt den nærmeste familie med mor Annette i spidsen.\nOm udstemningen siger hun:\n- Amanda og jeg er rigtig forskellige. At seerne hellere vil se på en type som hende, det kan jeg ikke gøre noget ved. Jeg har en bitter følelse og jeg er rigtig dårlig til at tabe. Det var jo mine planer at vinde og så står jeg jo nu, og mangler den halve million, siger Michella, der dog håber, at opholdet i huset har givet hende lidt mere opmærksomhed. Mine planer er nu, at jeg skal give en masse kærlighed til dem jeg elsker, og så må vi se hvad tiden bringer.\nMichella fik under sit ophold besøg af sin lesbiske kæreste, den 20-årige Devine, og det gav lidt jalousi hos de andre beboere ligesom seerne kunne følge med i mødet mellem de to.\n- Jeg har det helt fint med, at folk kunne følge med. Det var jo vores kærlighed, og at de øvrige beboere måske fik ondt i røven over det, kan jeg slet ikke tage mig af, siger Michella.\nPå spørgsmålet, om Michella kunne finde på at deltage i andre reality-programmer siger hun:\n- Jeg vil ikke udelukke, at jeg kunne finde på at være med i endnu et program, hvis det er noget jeg kan blive udfordret i, slutter Michella, der bl.a. har deltaget i programmet Singleliv.\n1 af 3 Der var trøstende kys fra kæresten Devine. (Foto: Mogens Flindt)\n2 af 3 Michella måtte tørre tårerne bort, da hun kom ud til Marie Egede i studiet. (Foto: Mogens Flindt)\n3 af 3 Michella var grædefærdig da hun kom ud fra huset. (Foto: Mogens Flindt)


Fra barnløshed til mor | Fitmom Fra barnløshed til mor – Fitmom\nOm at ønske sig noget – som ikke kan købes for penge\nEfter opfordring fra rigtig mange læser – har jeg valgt at dele min “historie” med jer. Vi kan kalde “historien” – min vej til at blive MOR. Det er også under dette forløb – der smuttede 15 kg ekstra på vægten 🙁\nFor længe siden – startede vi projekt baby. Det første års tid skete der ingen ting – jeg blev derefter via lægen tilknyttet en gynækolog. Hun skulle hjælpe os – så det endelig skulle lykkes at blive forældre – TROEDE VI 🙁\nGynækologen startede med at følge min cyklus – eneste der var at bemærke var min ægløsning lå på 24 dagen (normalt siger man omkring dag 14). Jeg blev sat i behandling med pergotime – et middel mod barnløshed – læs om det HER. Pillerne gør blandt andet det – at man producerer flere æg – hvilket skulle øge chancerne for at blive gravid. Desværre var det ikke tilfældet ved mig – jeg producerede godt nok flere æg – og vi var sammen hver gang vi fik besked på det (prøvede ca 2 år) – MEN DER KOM INGEN BABY.\nDisse piller påvirkede mig en del – og det ende faktisk med at manden min og jeg gik fra hinanden 🙁 Jeg kunne slet ikke holde til alle de hormoner jeg blev fyldt med. Så jeg trængte til at få luft – trængte til at være MIG – trængte til at slippe ALLE TANKER OM BABY. Så i en periode var vi ikke længere et par – heldigvis fandt vi hinanden igen og vi forsatte vores kamp og et fælles ønske om at blive forældre. Dog med det lille MEN – at jeg ikke bare ville have piller – jeg forlangte at blive undersøgt, så man kunne finde fejlen 🙁\nJeg fik tid på Horsens sygehus til en udredning – da jeg tidligere har haft problemer med mit underliv – var “undervognstjekket” nød til at være i fuld narkose. Det de blandt andet skulle gøre – var en skyldning af æggelederne for at se om der var passage – hvis ikke der er passage, kan æg og sædcelle ALDRIG mødes. Da jeg vågner temmelig omtåget op – kun med min dejlige veninde ved min side – fik jeg SVARET. Jeg havde i min vildeste fantasi ikke drømt om der kunne være noget galt med mig – nok også derfor at jeg var taget afsted uden min kæreste. Min tanke havde hele tiden været – skulle bare til undersøgelse – for at udelukke der kunne være en FEJL ved mig. MEN jeg blev klogere – trods jeg var temmelig omtåget og jeg langt fra fattede hvad der skete – valgte den kvindelige læge at give mig beskeden. INGEN PASSAGE OVERHOVEDET – DU BLIVER ALDRIG GRAVID NATURLIGT.\nBrædstrup – IVF\nDer kørte 1000 tanker rundt i mit hoved – og var helt rundt på gulvet. Der åbnede sig en helt ny verden for mig – og pludselig kunne jeg for alvor kalde mig ufrivillig barnløs. Det eneste der var at gøre – var at starte med IVF – Reagensglas behandlingen – da æg og sædcelle skulle have hjælp til at mødes. Vi blev henvist til Brædstrup (som nu er flyttet til Horsens) – hvor vi fik den bedste behandling. Jeg har aldrig følt mig så velkommen, så set og hørt – som jeg kom til på Brædstrup. Min tanke var – at nu måtte jeg da blive gravid HURTIGT – men igen blev jeg klogere. Lærte hurtigt at en væsentlig del at behandlingen – handlede om tålmodighed. Hånden på hjertet – er det ikke det jeg har mest af – OVERHOVEDET. Men når man er igang med et forløb – kan man ikke selv gøre noget – det er kun kroppen der bestemmer og i hvilket tempo det skal foregå.\n2 stimuleringer og 5 æg oplægninger\nDe næste 2 år brugte vi på at kører frem og tilbage til Brædstrup 1000 gange. Jeg kom igang med IVF – producerede æg, de overlevede, fik dem sat op – men graviditeten udeblev. Kan huske min sidste oplægning – hvor jeg fik svar lige omkring min fødselsdag – den 19 oktober 2012. For hvergang man får æg op – håber man at denne gang er lykkens gang – HVER gang blev jeg slem skuffet og det var svært at samle sig om andet. Jeg kunne gode lade være med at tænke på forløbet når jeg ikke var igang – men så snart de tog æg ud – og satte dem op igen – kunne jeg umuligt tænke på andet. Vi valgte i Oktober 2012 – efter endnu et trist svar – at holde en pause. Dels trængte jeg til at være mig i min krop – og kunne give den MAX gas med træning igen – derudover gik jeg en hård tid i møde på jobbet som butikschef i Matas (julen).\nDet var i denne periode jeg tog 15 kg på – hvergang jeg var igang med en stimulering – tog jeg 7-8 kg på 🙁\nPlanen var at holde pause i forløbet til efter jul – hvor vi så ville igang med vores tredje og sidste forsøg inden for det offentlige. I december måneden – faktisk den 16 december, da jeg begyndte at bløde – skulle jeg igen melde mig klar. I mellem tiden var klinikken i Brædstrup flyttet til Horsens – og hvad de havde lovet mig var at jeg kunne melde mig klar i december og starte i januar. Da jeg ringer den 16 december – var det bare ikke muligt og en meget skuffet mig fik kun fat i en telefonsvarer der informerede om at man først kunne melde sin start ved næste cyklus. IGEN en meget skuffet MIG – nu var det simpelthen vores tur til at få en baby. MEN jeg måtte pænt vente – vente til januar, vente til næste cyklus.\nOg heldigvis for det….\nSkæbnen ville nemlig – at trods lægens dom; AT DET ALDRIG SKER NATURLIGT og trods TOTAL lukket æggeledder – ja så udeblev min menstruation i januar måned. Jeg havde lige været til julefrokost med mine dejlige matas piger dagen før – og havde ikke tænkt tanken overhovedet. Har dog haft lidt kriller i halsen, brysterne gjorde ondt og så var jeg ikke begyndt at bløde. For fundet en gammel graviditets test frem – bare fordi – og sørme om der ikke var to streger. Da jeg ikke selv har testet hjemme i alt den tid jeg var i behandling – slår det mig at testen kunne være for gammel – hvilket var skyld i to streger. Ganske rigtigt – testen var for gammel og da jeg ALDRIG har testet positivt før anede jeg ikke at det er meget normal den ene streg ikke er så tydelig. Så 21.15 den 20 januar 2013 – var det ind i bilen og på jagt efter graviditetstest 😉\nJeg var nemlig gravid – og min dejlige datter ALBA er beviset på det. Så trods lægens dom – at det aldrig ville ske NATURLIGT (ØKO BABY) – ja så er jeg i dag mor til den dejligste lille datter. Var dog inde til et par ekstra scanninger – da jeg var sikker på graviditeten sad udenfor livmoren (da jeg hele tiden kunne høre lægens dom i mit hovede). Men hun sad fast – og hun sad det rigtige sted – heldigvis for mig – ELSKER min rolle som MOR <3\nJeg siger ikke man ikke skal tro på lægerne – men jeg siger bare at der stadigvæk kan ske mirakler <3 ALBA var mit højeste ønske meget længe – og jeg er så taknemmelig for hun valgte at holde fast – til trods for ingen troede på hende <3\n7 måneder efter Alba kom til verden – stod jeg med endnu en positiv graviditetstest og i Februar 2015 kom lillesøster Lia til verden <3 Jeg tror på mirakler – jeg fik mit højeste ønske opfyldt og kan i dag kalde mig mor til to <3\nSkulle du have andre spørgsmål til min behandling er du meget velkommen til at skrive – har du brug for at skrive privat – kan jeg fanges på charlottewozniak@yahoo.dk. Var jo en lannnnng behandling – og der sker både op og nedture i forløbet. Jeg har prøvet at huske det meste – og har undladt nogle ting. Der var mange ting undervejs – hvor jeg måtte rykke nogle grænser – blandt andet da jeg skulle stikke mig selv. Men jeg kan kun sige – at det der fylder hele ens liv i en periode – hurtigt bliver glemt. For jeg klarede at stikke mig selv – til trods for jeg er max bange for nåle, jeg klarede at få taget æg ud – selv om folk sagde det gjorde ondt. For hånden på hjertet det gjorde i mit tilfælde ikke ondt (husk man bliver smerte dækket imens) – at få taget æg ud – men tankerne og frygten inden fyldte rigtig meget.\nTak fordi du tog dig tid til at læse min vej til at blive MOR <3\nHvor er jeg glad på dine vegne 🙂 og hvor må det bare være dejligt når såden en inderlig ønske bliver til virklighed. Tak for at dele med os andre og give håbet videre som for os står i samme bås.\nAl succes fremover.Knus\nMange tak – og tak fordi du læser med. Min mening med indlægget er – at fortælle der er håb. Der er håb for alle – trods jeg total havde afskrevet at det skulle lykkes naturligt – ville skæbnen det anderledes 🙂\nKære Charlotte, sikke en kamp. Jeg fik gåsehud og tårer i øjnene af at læse din historie! Alba er virkelig et smukt lille mirakel. Tillykke til jer begge, og hvor er i bare seje at i kæmpede så længe og hvor må det bare være ubeskriveligt hårdt.\nKnus og kærlighed til dig <3\nPs. Jeg håber jeg kommer til at møde hende en dag 🙂\nStort velkommen til – mange mange tak – er virkelig også en heldig kvinde at få lov at være hendes mor <3 Gør mig simpelthen så glad og lykkelig. Selvfølgelig kommer du til at møde hende – vi må snart gøre alvor ud af at ses – skal jo også møde din helt fantastiske lille datter <3\nTakker for din kærlighed 🙂 Betyder meget for mig\nÅh din historie gav mig helt tårer i øjnene! og sikke en skøn prinsesse du har fået dig! Hvor må du bare være den lykkeligste kvinde lige nu.. At få den største drøm opfyldt åh! Tusind gange tillykke! 🙂\nMange TAK – er simpelthen også så glad 🙂 Alba er simpelthen den dejligste og nyder hvert et øjeblik med hende – utroligt så hurtigt man kan elske sådan en lille mus – så højt 🙂\nDejlig aften til dig – og tak fordi du læser med 🙂\nUha jeg sidder næsten med tårer i øjnene.. Sikke en god historie. Fantastisk at det bare lykkedes på normal vis. Dog træls at det skulle tage så lang tid…\nHerhjemme har vi også fået hjælp, dog kun via insemination, som lykkedes første gang. Så vi var heldige. Så den 1. august glæder jeg mig SINDSYG meget til at blive mor. :o)\nMen når beslutningen er taget om at man gerne vil have et barn, så skulle det gerne ske hurtigt. (I vores kvinders hoveder :o))\nDet ser ud til at du har en skøn familie, og din datter ser fantastisk dejlig ud. 🙂\nTak fordi du tog dig tid til at læse mit indlæg Katrine 🙂 Er simpelthen også så taknemmelig og ALBA <3 er ALT hvad jeg kunne ha ønsket mig – og MEGET MEGET mere. Tror ikke man tænker så meget over tiden her bagefter – var helt klart mens vi var igang at tiden var et problem.\nSuper dejligt at høre det også er lykkes for jer – er simpelthen den største gave man kan få. Bliver så glad helt ned i maven bare ved tanken. Mange tak for de pæne ord – er simpelthen en heldig kvinde og Alba er en af de bedste ting der er sket i mit liv. Bliver helt varm om hjertet <3\nDet er så rørende at læse din historie ser mig selv i rigtig mange af de ting du/i har gået i gennem. Jeg kæmpede min kamp om at få min datter som nu er 5 år. Fik beskeden din chance for at blive gravid er = 0 så det ødelagde forholdet af, jeg mødte så en ny og blev gravid naturligt, hun var ønskebarnet men desvære ikke for ham så jeg har været alene med hende, der var tusind tanker og mange følelser i det nu at vente sig drømmebarnet desvære bare uden den anden halvdel, for to år siden mødte jeg så mit første livs kærlighed faktisk en date fra 10 år tilbage. Vi blev så enig om vil ville gå igang med projekt baby sammen, det var helt utroligt blev gravid i første forsøg mine nuværende svigerforælder blev så ovenud lykkelige ;0) desvære ugen efter måtte vi gå den hårdeste vej og meddele at jeg var igang med en spontan abort, det var så svært at fortælle da jeg var meget påvirket af det. Ville rigtig gerne blive gravid igen men kunne også mærke jeg ikke var klar, det væreste for mig var når jeg så gravide kunne jeg tude nu har vi så forsøgt igen at prøve skal have mens i morgen men har ikke haft nogen af de symptomer op til som jeg plejer så håber på der er gevinst men vil ikke sætte forventningerne for højt men håber inderligt på det. Kan godt forstå du er overlykkelig over at have lille Alba der er ikke noget bedre end at være mor ;0)\nSikke en solskinshistorie 🙂 Det hjælper på en ufrivillig barnløs som mig selv. God dag 🙂\nMange tak Pernille 🙂 Har delt min historie fordi jeg tror man aldrig skal miste håbet om det man ønsker- efter 3 år i fertilitetsverden uden en graviditet havde jeg opgivet tanken om en spire i min mave. Jeg var begyndt at indstille mig på hvad der så skulle ske – men så helt af sig selv – til trods for det IKKE var muligt fandt lille Alba vej <3 og her lidt over et år efter hendes fødsel venter vi på lillesøsters ankomst – 2 mirakler hvem havde nogensinde ture håbe det <3 Jeg ønsker dig alt det bedste og husk du altid kan skrive til mig hvis du har brug for at vende nogle ting med mig <3\nRigtig dejlig positiv historie. Minder mig om mine egne oplevelser, hvor jeg var i IVF 6 gange før der var gevinst – men alle nålene og undersøgelserne og skuffelserne glemmer man jo, når først der er gevinst 😉 Heldigvis


GENOPLIVNINGSDUKKEN, aMBU MAN ADVANCED ALS, TAGER HJERTELUNGEREDNING TIL NYE HØJDER\nPrevas har udviklet elektronik og software til Ambu’s nyeste højteknologiske genoplivningsdukker, Ambu® Man Advanced ALS, der tager hjertelunge-træning til nye højder. Vinder af Swedish Embedded Award 2016.\nOpgave: Ambu ønskede en robust hardware- og softwareplatform, som kunne levere et unikt og brugervenligt funktionssæt, der let kunne udvides med fremtidige softwareopdateringer.\nEt betydeligt antal liv kan reddes\n15 % af det totale dødstal i den vestlige verden, sker som følge af akut hjertestop. Et betydeligt antal liv kan reddes, hvis flere mennesker kan yde hjertemassage. Brug af genoplivningsdukker er nøglen til at opnå dette mål. Ambu® Man er en højteknologisk genoplivningsdukke, der er udviklet til realistisk og anatomisk korrekt at simulere omstændighederne ved en hjertelungeredningssituation, hvor der behøves kunstigt åndedræt og hjertemassage. Denne nye generation af genoplivningsdukker er i overensstemmelse med de nyeste genoplivningsguidelines.\nEn kraftfuld platform udviklet med Prevas Industrial Linux\n”Ambu klarlagde fra starten af, hvad projektets mål var”, siger Prevas’ Senior Project Manager, Christian Ward. ”De ønskede en robust hardware- og softwareplatform, som kunne levere et unikt og brugervenligt funktionssæt, der let kunne udvides med fremtidige softwareopdateringer. Vi benyttede os af de nyeste mobile teknologier og Prevas Industrial Linux (PIL) for at kunne udvikle en kraftfuld platform, der kunne køre Web App kontrollen og brugergrænsefladerne. Web App browser interfacet muliggør at træningssessionerne kan styres fra enhver moderne browser og der er derfor intet behov for at downloade en dedikeret app.\nDe nye trådløse genoplivningsdukker kan ikke bare oprette deres egne Wi-Fi-netværker, men kan også kommunikere med hinanden, hvilket, kombineret med exceptionel batterilevetid, muliggør realistisk træning med flere genoplivningsdukker på én gang. Disse funktioner muliggør også at træningssessioner med Ambu® Man kan foregå alle steder; lige fra klasseværelset til ambulancen, eller lige fra stranden til junglen.\nEkspertise og tæt samarbejde sikrede kvalitet til tiden\n”Prevas’ ekspertise i embeddede systemer har virkelig været en ressource i dette projekt, og har muliggjort at Ambu kunne lancere dette fremskridt indenfor livredende træningsprodukter til tiden og med høj kvalitet”, siger Fabian Sachs, Senior Corporate Product Manager hos Ambu. ”Disse nye genoplivningsdukker er kun startskuddet til hvad denne genoplivningsdukke-platform vil kunne bruges til i fremtiden”.\n”At bringe dette projekt til leveringsfasen indenfor de fastsatte tidsrammer var langt hen af vejen muligt på grund af det tætte samarbejde mellem Prevas og Ambu” siger Henrik Møller, Prevas’ Administrerende Direktør. ”Partnerskabet muliggjorde at der hurtigt kunne brainstormes og findes løsninger i samarbejde mellem begge sider, når potentielle problematikker opstod”.


Kringle med marcipan & jordbærsyltetøj - nem | nogetiovnen.dk\nKringle med marcipan & jordbærsyltetøj – nem\nI dag ville jeg se om jeg kunne gentage successen med en ny kringlevariant. Jeg er ret lun på det fyld der er indeni makronsnitter, altså kombinationen af marcipan og jordbærsyltetøj. Kunne man ikke også bruge det inden i en kringle?\nJeg havde en rest marcipan og et glas jordbærsyltetøj der skulle bruges. Ovenikøbet kalorielet marmelade. Fint! Så kunne det være, der kunne komme lidt balance i kalorieregnskabet? 😉\nKringlen med marcipan og jordbærsyltetøj blev SÅ lækker. Her kommer opskriften:\nKeyword: jordbærsyltetøj, kringle, marcipan\n1 dl. mælk/1 dl yoghurt/tykmælk ell. lign\n150 gram syltetøj\nJeg rørte dejen sammen med ske, men brug gerne køkkenmaskine eller fingre. Lun evt. smørret 5-10 sekunder i mikrobølgeovnen først.\nDel dejen i to og rul en klump ud af gangen. Lav en lang smal firkant på ca. ½ cm tykkelse.\nJeg fordelte et halvt glas marmelade pr. kringlestang og lagde marcipanskiver på midten. Jeg kunne sagtens have brugt mere marcipan, så brug gerne mere hvis du har.\nFold dejen godt ind over midten, så fyldet bliver dækket. Klem dejen sammen.\nPensl med æg og drys med perlesukker og mandelflager.\nLæg kringlestængerne på en bageplade og bag ved 175 grader varmluft i 15-20 minutter. Kringlerne er færdige, når de er gyldne og sprøde.\nDu kan bruge andet slags fyld til kringlerne: Nutella, æblemos, marcipanremonce, kanelremonce\nKringlerne er bedst på bagedagen, men de kan lunes dagen efter i mikroovnen\nNemme, sprøde lækre kringler med marcipan og jordbærsyltetøj\nDet er NEMT at bage kringle med bagepulver, for dejen skal slet ikke hæve. Der er ingen ventetid, kun lige imens kringlerne er i ovnen. Genialt 🙂\nTil dagens kringler prøvede jeg at bruge yoghurt istedet for mælk, mest fordi jeg lige havde en rest og fordi jeg tænkte, at det vel ikke ville gøre kringlen ringere? Det gjorde det ikke. Som altid er tykmælksprodukter godt i brød og kage, smid endelig ikke en rest ud.\nDet var perfekt at det lige var jordbæryoghurt jeg havde i overskud, men al slags yoghurt kan bruges og andet mælk/surmælksprodukt også.\nJeg brugte syltetøj og marcipan som fyld, men du kan også røre en lækker remonce af smør/sukker/vanilje eller smør/sukker/revet marcipan?\nKringlerne er færdige, når de er gyldne og sprøde.\nLad kringlerne køle lidt af før du skærer. Ventetiden kan være lang!\nSå er der blød smørbagt kringle med det lækreste fyld.\nKringle bagt på bagepulver er bedst samme dag eller dagen efter, gærdeje holder sig bedst i længere tid. Det plejer sjældent at være et stort problem, for kringlerne er som regel spist før de når at blive tørre. 😉\nOverlever din kringle på dag 3, så kan du give den nyt liv ved at lune den lidt i mikrobølgeovnen. Uhm.\nRigtig god fornøjelse med din kringle. Ikke et øje er tørt 🙂\nKringle med kanel remonce - nem…\nUhmmm, lyder lækkert. Det er lige mig 🙂\nDine kringler ser bare vildt lækre ud. Når jeg laver kringler, så laver jeg det altid med gærdej – det er også lækkert, men de får ikke den sprødhed, som dine får. Jeg kommer til at tænke på scones, når jeg læser din opskrift – de er jo også sprøde og lækre og skal helst spises med det samme. Har du prøvet at bage scones?


Når danskerne vil skille sig ud, dyrker vi vikinger - Kristeligt Dagblad\nNår danskerne vil skille sig ud, dyrker vi vikinger\nKønt var det ikke altid, men det danske fodboldlandsholds EM-sejr i 1992 fik stor betydning for den nationale selvforståelse, påpeger historikere. Her er det en jubelscene efter finalesejren over Tyskland i Göteborg. – Foto: Palle Hedemann/Ritzau Scanpix\nIfølge historiker lever vi i en ny vikingetid, der blev indledt med det danske europamesterskab i fodbold i 1992 og forstærkes af opløsningstendenser i forholdet til EU. For 1000 år siden havde danerne en etnisk bevidsthed, men ingen national identitet i nutidig forstand, konkluderer ph.d.-afhandling\n”De var nogle hårde negle. Nogle vikinger. De kæmpede hårdt. De kæmpede, ligesom man gjorde i gamle dage. Det var derfor, de vandt pokalen og mesterskabet.”\nCitatet stammer fra den hollandske tidligere landsholdsspiller Bryan Roy, som i DR-dokumentarudsendelsen ”Tabernes fortælling” i 2017 blev interviewet om den turnering 25 år tidligere, hvor Danmark blev europamester i fodbold ved at slå Holland i semifinalen og Tyskland i finalen.\nAdskillige historikere har siden peget på denne sportsbegivenheds store betydning for den danske nationale selvforståelse. En af dem er Asser Amdisen, som i sin bog ”En ualmindelig og kortfattet Danmarkshistorie” betegner 1992 som begyndelsen på en ny vikingetid.\n”Min pointe er, at vi ser nogle bølgebevægelser i dansk nationalisme, som veksler mellem, at vi ser os som en nation på linje med alle andre, og at vi føler et behov for at skille os ud. Hver gang vi vil skille os ud, vender vi tilbage til vores krigeriske fortid som vikinger,” forklarer han.\n800-, 900- og 1000-tallets danske historie kan fremstilles som en tid, hvor skandinaver gradvis tilpassede sig den teknologi, de magtstrukturer og den religion, kristendommen, som kom sydfra. Men historien kan også fortælles med fokus på, at skandinaverne skilte sig ud. Ifølge Asser Amdisen er der en tilbøjelighed til, at valget af vinkel er præget af det nutidige behov.\n”Frem til 1992 var der opbakning til en fortælling om et moderne Danmark, der var kendetegnet ved sin tolerance og humanisme og var på vej til at blive tættere integreret i EU. I den fortælling passede de krigeriske vikingeforestillinger ikke særlig godt ind. Siden 1992 er europabegejstringen forsvundet og nationalismen blomstret op igen. Og det er meget tidstypisk, at når Danmarks Radio i ’Historien om Danmark’ skal fortælle om Harald Blåtand, er fokus ikke på, at han bandt Danmark trosmæssigt sammen med Europa. Trosskiftet ses som led i en fredsslutning, der skulle sikre hans egen kongemagt i det danske rige,” siger Asser Amdisen.\nLigesom en anden historiker, Anders Lundt Hansen, gør han opmærksom på, at den hollandske fodboldspillers fortælling, som sætter lighedstegn mellem fortidens danskere, betegnelsen vikinger og evnen til at være en særligt hård negl, er en myte.\nHele forestillingen om et Danmark bundet sammen af en fælles national identitet, et særligt værdisæt og en række nationalt samlende symboler i stil med et flag og en nationalsang er også yngre end vikingetiden, fastslår historikeren Kasper H. Andersen, postdoc ved dansk center for byhistorie, Aarhus Universitet. I 2017 offentliggjorde han ph.d.-afhandlin- gen ”Da danerne blev danske. Dansk etnicitet og identitet til ca. år 1000”, hvori han undersøger alle de kilder fra jernalder og vikingetid, som rummer beskrivelser af danerne som folk. På baggrund af sin forskning konkluderer han, at danerne havde en etnisk bevidsthed, men ikke en fælles national identitet.\n”Vi kan ikke sige ret meget om, hvordan almindelige mennesker definerede sig på dette tidspunkt. Men når vi er på eliteniveau blandt kongen og hans hird er der en dansk identitet, men den er meget bundet til et territorium og en politisk enhed. Der er ikke noget, der indikerer, at for eksempel sprog har haft den betydning, vi har tillagt det de seneste 200 år,” siger han.\nNår 1800-tallets nationalromantikere forestillede sig, at nordboerne 1000 år tidligere var sejlet ud med lasten fuld af nordisk ”folkeånd” for at ”indpode friske kræfter i de hensygnende folk”, som historikeren J.J.A. Worsaae formulerede det i 1873, så er det svært i kilderne at finde indikationer af en romantisk kærlighed til fædreland og modersmål fra datiden.\nKasper H. Andersen har imidlertid i krønikeskriveren Dudos beskrivelse af 900-tallets normanniske hertuger, der nedstammede fra nordboer, fundet vidnesbyrd om, at de sproglige rødder i Skandinavien betød noget tre generationer efter, at den danske eller norske høvding Rollo i 911 var blevet hertug af Normandiet.\n”Det berettes, at Rollos søn, Vilhelm Langsværd, sendte sin søn Richard fra Rouen til Bayeux for at lære dansk, så han kunne drage fordel af at kunne tale flydende dansk med danskfødte,” siger Kasper H. Andersen.\nHan konkluderer, at denne kilde vidner om, at den skandinaviske sproglige og kulturelle baggrund betød noget for tre generationer af ”vikinger” i det nye franske hjemland. Han slår dog fast, at det var en del af en sproglig overgangsfase, hvor den skandinaviske baggrund gradvis fortonede sig, hvilket harmonerer med sproghistoriske studier, som indikerer, at immigranternes sprog døde ud i Normandiet efter to til tre generationer.\nVikingernes lange rejse fra banditter til nationalhelte og souvenirs


Hitler fik regeringsmagten i Tyskland, og Tyskland fik et nazistisk diktatur.\nTyskland blev hurtigt den stærkeste militærmagt i Europa\nDanmark gik med til at underskrive en ikke-angrebspagt med Tyskland, selv om den hidtidige udvikling havde vist, at Nazitysklands løfter ikke var noget værd.\nDanmark blev besat. Ifølge Tysklands strategi var Danmark på det tidspunkt kun en mellemstation på vej til Norge. Tyskland ville gerne have kontrol over Norge for at kunne sikre forsyningerne af jernmalm fra Sverige, og samtidig føre søkrig mod England fra den norske atlanterhavskyst.\nDet endte med at den danske regering overgav sig og indstillede sig på et samarbejde med besættelsesmagten for at undgå flere tab af menneskeliv.\nMinisterlisten blev tilpasset besættelsesmagtens ønsker ved at Erik Scavenius blev udenrigsminister, altså den minister der skulle varetage forbindelsen til tyskerne.\nRegeringen viste sin samarbejdsvillighed med den såkaldte 8.juli-erklæring.\nEfter Tyskland havde angrebet Sovjetunionen, gik de danske myndigheder med til at internere ca. 100 kommunister i Horserød-lejren selvom det var klart grundlovsstridigt. Derudover underskrev Danmark den såkaldte anti-komintern-pagt. Danmark var altså nu blevet part i Tysklands krig mod Sovjetunionen. Regeringen tillod oprettelse af frikorps Danmark. Flere tusinde danskere kæmpede i de følgende år på østfronten.\nDer begyndte i Danmark at opstå modstandsbevægelser, hvilket gav regeringen store problemer fordi sabotageaktionerne og de tyske krav om effektive modforholdsregler truede den vanskelige balancegang mellem behovet for tilpasning til de tyske krav og den anti-tyske folkestemning.\nKrigens vendepunkt part 1\nKrigslykken var ved at vende for tyskerne, og det blev mere åbenlyst at tyskerne ville tabe krigen. Dermed fik modstandsbevægelsen medgang. Nu begyndte danskerne at vise sin vrede og frustrationer over at have været besat i 3 år. De var ikke kun vrede på tyskerne men også på de virksomheder og brancher som tilsyneladende tjente godt på samarbejdet, mens almindelige mennesker måtte bære krigens økonomiske byrder.\nKrigens vendepunkt part 2\nRegeringen, partierne og fagbevægelsens ledere forsøgte at bremse bølgen af uroligheder men uden held. Besættelsesmagten stillede krav om effektive modforholdsregler, herunder indførelse af undtagelsestilstand, oprettelse af særdomsstole og dødsstraf for sabotage. Arbejdspolitikkens arkitekter mente ikke at de kunne strække sig videre, og regeringen ophørte med at fungere.\nSamarbejdslinjen havde bred opbakning i befolkningen i krigens første år, hvilket kom tydeligt til udtryk ved det såkaldte ''nationalvalg'' i marts 1943. Besættelsesmagten havde tilladt afholdelde af ordinært folketingsvalg for at vise omverdenen at forholdene i Danmark var normale og i håbet om at nazisterne ville få fremgang. Men dette skete ikke. DNSAP fik kun 2,1 % af stemmerne. Nazisternes forsøg på at få nye tilhængere, lykkedes altså ikke.\nVed det såkaldte ''nationalvalg'' var det muligt at vise sit antinazistiske sindelag og også protestere mod de fire gamle partiers samarbejdspolitik. Til valget kunne man enten stemme på det nationalistisk kristne Dansk Samling eller følge DKP's parole om at stemme blankt for at demonstrere sin protest mod, at DKP var udelukket fra valget. Selv om begge partier var aktive modstandere af nazisme, valgte mindre end 4 % af vælgerne at stemme på dem.\nSammenbruddets betydning var afgørende for Danmark. Danmarks fremtrådte nu som et besat land. Danmark havde nu skiftet side i krigen og fik en mulighed for senere at blive anerkendt som en af de allierede nationer der havde været med i kampen mod Tyskland og nazismen.\nI slutningen af krigen voksede modstandsbevægelsen. I september 1943 dannede de forskellige modstandsorganisationer et koordinerende organ, Danmarks Frihedsråd. Dette medførte at sabotage aktionerne på jernbaner og fabrikker voksede. Det samme gjorde besættelsesmagtens modforholdsregler i form af henrettelser af modstandsfolk, schalburgtage-aktioner, internering af folk i koncentrationslejre og i Frøslev-lejren.\nBlandt de mest markante begivenheder var:\n-Jødernes flugt til Sverige\n-Den store folkestrejke i København, juli 1944\n-Det engelske bombardement af Shell-huset\n-Fejlbombardementet af den franske skole, marts 1945\nTyskerne overgav sig.